U Khuk 1 - ZINGHMUHTLANG GROUPS\nVawleicung pumpi minung hi miphun in Arian, Iberian, Negro le Mongoloid tiah pali ah an then. A donghnak mongoliod hi phun li ah an then than i Negrito, Mon-Chama, Thai-Shan le Tibeto-Burman tiah an ti. Hi Tibeto-Burman chungin pathum ah an vun then than i Pyu-Myanmar, Kanyan-Rakhai le Tet-Chin tiah an ti. Tet-Chin timi cu Chin miphun tinak a si i kannih Laimi zong cu Chin miphun kan si ve. Mogoliod timi cu 'Peking Cave' lungkua in a sem mi miphun tinak a si i (BC-2000) hlan tuanbia ah Asia nichuah thlanglei minung pawl hi, atu Tulukram chaklei khualipi 'Beijing Peking' hmun in duhsah te'n aa thekmi kan si ti asi. Amahbelte a tu chan minung pawl nih va zoh awk 'Mongolian Eden hmun' cu a um ti lo. Mongol siangpahrang *Genghis AD.1162-1227* nih Beijing khua a tuk lio ah khan Peking Cave hmun cu a hrawh dih cang ti asi. Tibeto-Burman miphun pawl an nehnang hlun bik hmun cu Tulukram Kansu peng Lanchou khua in Tao tiva kar (meng 50) vuakvel chung khi an sawh bik. Hi hmun 'Pein Chiakau' thlan chungin an hlaichar mi thilri pawl le lung hriamhrei pawl an zoh tikah Archealogy Survey pawl nih (BC-2000) chan lio thil asi ti an theih. Hi minung pawl hi BC-2000 chan lio Chinese record sining ah "Chiang miphun" an ti hna. Chiang timi cu 'Mi nunnuam' tinak asi i, a mahbelte kan theih cio a herhmi ah Shung pennak in Han pennak tiang Chiang miphun pakhat a ummi le AD-300 chuak Chiang miphun kha aa khat lo i an tuanbia aa dang pi an si. Chiang miphun tuanbia hi catlap in ka tial chun tikah a sau pah i a tawinak in cuup nolh lo ahcun caan a laak deuh caah hi-ti-hin ka tial. Chiang miphun pawl hi BC 1700-376 chan karlak chung ahcun Pennak a dirh lengmang ve ko nain an mah hnak thawng deuh nih an tuk hna lengmang i an tei peng hna ruangah an zam lengmang nakin Tibet-Yunan nitlak chaklei hmun an phan ti asi. Hi hmun ah caan sau nawn an um hnu cun Hrinphun min zong pathum ah an i then cang ti asi. A pakhatnak cu 'Yuch-Shi Chiang' an ti i a tu (Narga) hringsor tu ah zumh an si, A pahnihnak cu 'Wu-Tu Chiang' an ti i a tu (Thet le Kadu) hringsor tu ah zumh an si, A pathumnak cu 'Kung-Han Chiang' an ti i a tu (Kachin le Chin) hringsor tu a si an ti. Hi vial hi, Chin miphun kan thawhkehnak tuanbia tawi siseh law Chiang 'or' chin miphun pawl cu hmunhmafek khuar thiam loin sal-can tih ah Ramthar kawl dingin an zam peng ti asi.\nBC-400 hrawng Chinese record siningah Pennak pathum a um i Shu pennak, Pa pennak le Chin pennak an si. BC -316 ah Shu le Pa cu pennak cuh in an buai tikah Chin nih a tuk hna i pennak a laak hna. Chin pennak chungin BC-246 ah 'Shih Huang Ti' cu siangpahrang a hung cang i hmasa bik ah a pawngkam ram tete a tuk hna i a tu Kyangtung le Vietnam ram tiang khin a pennak ah a luh dih hna. A changtu, Tulukram nitlak thlanglei tuknak caah tiah lam pemh ding a timh colh i a tu Tuluk- Nuchiang (salween) tiva zawh in Thengchung(Momien) tiang, Momien in Lishui(Waingmaw le Myitkyina) kar zawn pal in Irrawady tiva hnar Anshi(Mongkawng) tiang, Mongkawng in Manaw(Chindwin) tiva hnar tan in Hukong fiangrawn ah, Hukong fiang in Kamolo(Gauhati) tiang Lam a rak ser ter hna. Sihmanhsehlaw ShihHuangTi cu Siangpahrang a tuannak kum 36 ah a thi i ka langhter mi ral tuknak Lam cu Silk miphun pawl chaw zuarnak ding le ral zam pawl zawh awk tu ah a rung cang ti asi. Chin miphun pawl kan Pupa hna zong mah lam hin a tu Kawlram an rak lut tiah an tial. Hi tluk a thawngmi Chin pennak cu AD-24 ah Han pennak nih a hun tei caah Chin pawl cu an zam than i Mekhong tiva hnar tlangrawnphah an phan ti asi. I chinchiah awk ah, hi hmun an rak um lio ah thiamtah awk 'La' cin le La-her hi an rak thiam cang lai tiah an zumh. Cun rua-kha-tlak Laam zong hi, hi lio chan ah an rak ngeihmi a si lai a timi an tampi. Zei ruangah tiah cun "Li miphun" pawl an Laam ning le an venh-aih thilpuan zoh tikah Chin miphun he an rak um tti ko lai tiah a zummi an tam. Hi hmun an um lio AD-350 hrawng ah Buddish biaknak a hung lut i hnahnawhnak nganpi a chuah ruangah Chin pawl cu an zam than i Hukawng tlangphahrawn an phan an ti. Hi hmun an um lio ah Tangka(money) timi an hmuhtheih hmasa bik asi an ti. "Tangka' timi cu (Sanskrit holh) a si caah Sak miphun khualtlawng pawl he an rak i pulhtlawh kho cang tinak asi lai cu. I chinchiah awk ah Chin le Kachin an rak then lio caan hi AD-400 hrawngah asi men lai tiah zumh asi. An rak i thennak tuanbia cu Hnahcang kung saat 'or' haumi ziik-corh(dong khawt) manh ruangah ticu nan theih bal cio ko lai dah !\nChin miphun pawl Kawlram an phanh lio caan hi an tial ning aa dang cio i "Manshu 863:Chinese, Translated English 1961" cauk ah Popa um Chin pawl le Kyaukse um Mon pawl nih Tuluk an tuk tawn hna i an tei kho hna lo timi a um ruangah Manshu863 cauk record a rak tuahtu chan an zawt i AD 700 chan lio mi asi an ti. Mah lio caan i ral-doh khawh tiangin a thawng cangmi Chinmiphun hna cu khua an sernak kum 100 tal an si cang ko lai tiah an tuak hna. Cu-ti a si ahcun Chin miphun Kawlram an rak lut hi AD 600 hrawng lio siseh law aa dawh bik an ti. Kawl pawl Burmaram an lut hlan ahhin, a rak um ciami "Kantu or Kadu, Mon, Pyiu le Sqaw miphun" pawl an i dohnak tampi a um. Kawl pawl Burmaram an lut lio caan hi Chiang le Kantu an rak i doh lio asi. Chiang pawl an rak thawn deuh kha a hmuh caah Kawlnih Chiang hi a komh colh i tungechin-tangechin a tinak in Chin kan si a timi an um. Micheu nihcun Chin-min-set in aa pehzulh mi kan si ko an ti ve. Chin pawlnih Irrawady tiva ral Kantu pawl umnak *Tamanti khua* cu an tuk i an tei hna caah Lungpher (13ft) pe-hleithum sangmi an phun ti asi. Cucu kawl pawl nih Chinphaya: tiah min an bunh i a tu zongah hmuh khawh asi rih an ti. Hi Tamanti hmun in an hung lan i a tu Shwebo hrawngah sau nawn an bualcaam ta tiah an tuak. Shwebo an um lio thilri bulbeu kuaimi tete Carbon14 in an zoh tikah AD-800 lio thil asi an ti. Cun Shwebo hmun hin an hung lan than i a tu Sagaing le Mongwa hrawngah phu-hnih in khua an sa cang ti asi. Yuqubi AD-880 cauk ah Nan-cho pawl nih (Manaw river=Chindwin tiva) pawng um khua pawl a tuk hna i an dawi dih hna ti asi caah *hi lio caan hi, Asho-chin, Cho-chin pawl he kan rak i thencheunak hramthawk asi ko lai tiah an zumh. Ral ruangah zam timi cu hmun dangdang cio in an kal hna tikah a tu chaklei Laimi pawl hi cu Yeisacu leiah an kal i Oksa tlangin a tu *Kabaw valley* an phan ti asi. Kabaw timi cu Meitei miphun holh asi i a tu Kalay township le Tamu township hi a huap dih. Kabaw nelrawn ahcun umnak hmunhma an khuar cio hna i Laimi hi atu Thuma le Hnatchawng hrawngah, Zomi hi atu Kalaymyo penson veng hrawngah, Lushei 'or' Mizo pawl hi atu Khampat khua hrawngah an rak um hna ti asi. Hitluk hmun a remmi le cinthlaknak a thami hmun hi, kal taak riangmangin "Zeiruang ah hme Tlangram an panh duhnak sullam asi hnga..? timi kong" an tial ning aa dang cio. Zumh a um bikmi cu, Kum 400 chung nuam tei a rak tlongleng ciami Chin miphun hmunhma Kabaw nelrawnpi ah Shan miphun pawl an hung phan ve cang i cawhrup in khua an sak ti tikah Shan nih an pawnchuah hna caah asi lai ti hi pawm a nuam bik. Shan miphun Kabaw-rawn an phanh hi AD-1280 hrawngin an tuak i a tu 'Khampat khua' khi anmah min bunhmi asi, a hlan ahcun Khampat khua khi DuhLian khua an rak ti an ti. Shan pawl nih Chimi an pulhtlawh 'or' an hnursuan tuk hna ruangah a tu Zomi(Tidim) pawl hi hawihlan ah tlangram lei an panh i Cimnuai hmun AD-1300 zelzam ah an phan. AD-1374 in Kabaw Uk tu dingah Sawbua(mangbawi) KyiTaungNgio an hung phanh hnu in Shan nih Chin an zomhteih ning a zual-hma tuk cang i an temhtuar ning a zual chin lengmang tikah "salchia-nuntang, thihhri-khurhuat" in khua an sa ti asi. Curuangah Laimi le Mizo-Lusei pawl zong Kabaw nelrawn cu chuahtaak in tlangram lei an panh ve ti asi. Tlangram an panh lio ah hin mah le umnak zawn cio in an kal i hmaisa deuh le hmanung deuh in an pok hna ti asi. Mizo-Lusei pawl tlangram an phanhnak nehnang hlun bik hmun cu a tu Hualngo ram Seipi khua khi asi i minung nehnang chekhlatnak in an zoh tikah AD-1450 lio hrawng in an pom. Laimi tlangram an nehnang hlun bik hmun cu a tu Simpi khua khi asi i an zoh tik ah AD-1450 hrawng in an pom ve. Laimi Simpi khua i an rak um lio ah hin (Inn-800) an rak si an ti.Hi hmun in a tu *LAILUN* timi hmun hi an hun panh ti asi. Lailun lungkua le a pawngkam meng(5) vuakvel chung hi minung nehnang an chekhlat tikah AD-1560 hlan ah Minung nih an rak pal bal lo timi an theih. Kan Pupa pawl nih Lailun in kan ra an ti tawnmi kha, na *Pu chan* thuat zeizah tiang dah na theih ..? chankhat kum 25 in tuak chun te law,..!..LAILUN ah minung an phanh hrawnghrang kum lio he *na Pu le chan* tampi in aa thlau sual hnga maw .? Mirang nih Lairam a hun tuk kum AD.1890-96 lioah khan Lailun timi hi "LAIMI EDEN HMUN" ah an rak ruah bal mi asi.\nCauk relpiakmi- Lian H. Sakhong, The Origin OF The Chin\n- Chawn Kio, History of the chin\n- Elaisa Vahnie, Chin Origin\n- B.Lalthangliana, INDIA&BURMA&BANGLADESH-A\n- S.ZaPeng, History Of Lai 1981\n- Dawt Sung, History Of Chin Resistance 1972\n- Z.HengManga, Lai History (In Lai)\n- History Of Hakha Baptist Churh 1908-2008\n- Makazine Cahmai pawl


Covid-19 kong ah Mike Pence le Kalama Harris Fak taktak in an i Phomh – Kawltu Team\nCovid-19 kong ah Mike Pence le Kalama Harris Fak taktak in an i Phomh\nOctober 8, 2020 October 8, 2020 Pu Tawn Mang\nTutan US rampi Presidential debate cu zoh a nuam kho tak tak khi si. Tutan ah V President a tuan lio mi Mike Pence le Democrats Vice President i aa pemi Kamala timi nu an si.Covid-19 tawlrelnak kong zong ah fak tak tak in an i phomh.\nDemocratic V-President ca i a dirmi Kalama nih cun Donald Trump cu fak tak tak in sual phawt. American mipi nih cun tutan covid kong ah US President ram hruainak nih sunghnak nganpi a ton ti hi a theih. Minung tam tak tak an thi. January 28, khan US President Trump le Vice President hna hi covid -19 tih a nunnak kong cu chim an si ko, Tihnung tuk Virus a si ko nain zeihmanh US mipi an in chim hna lo. Ralrin khawh tuk khi a si. An theih ko nain thei lo bantuk in an um. Tuni tiang hi planning thathi zong an ngei lo tiah a ti. Mike Pence nih cun hi ti hin lehnak a tuah colh.\nTutan hi kan ram pi nih harsatnak le buainak tak tak khan ton ko. Asinain kan ram mipi pawl cu hi hi theih hna seh ti ka duh. Virus aa thok kaa a ni khat nak Ni bak khan Trump nih American mipi pawl ngandamnak hi pakhatnak ah a chia hrim hrim ko. Covid case 5 zong a um hlan ah khan American president Trump nih President dang vialte nih an tuah ballomi thil a tuah. Tuluk ram in khualtlawng vanlawng vialte a kham dih.\nVawleicung i economy 2 nak a si mi. Tak tak le ngai ngai ti ko ahcun Joe Biden nih hin hi thil hi a duh lo. Hi thil hi miphun thleidannak a si tiah a ti. Hi thawng hin American nunnak tam tak tak a chanh. Testing zong tam tak tak tuah a si. Covid sii zong biatak tein a hramthok te khan buaipi colh a si tukum dih hrawng cun hmuh dingin timhtuahnak zong aum tiah a ti.\nDebate zoh a duhmi caah a tanglei link hin van zoh.\n← Aung La NSang nih a Thuat dingmi De Ridder timi Pa aa Thuatnak Video\nMike Pence le Kamala Debate ah Khuaruahhar thil Pakhat a Cang →


Good News: Rev. Dr. Hai Vung Lian Cungah Bawipa Thatnak A Lang Thluahmah Cang – Chuncha News\nRev. Dr. Hai Vung Lian a hnu bik thawng: Senior Pastor thawngpang thar ECBC khrifabu hna, nan thlacampiaknak thawng in le Pathian dawtnak thawng in tuchun cu kan pastor pa dirhmun a thei in thawng kan theih.\nA lung a fim cang. A kut zong an cawl kho cang. A takpum belte cu a cawl thlu kho rih loh. A kut hna cu exercise an tuahter pah cang. Zoom in an chawnh zongah a kut a piak pah, a luu hna a cawlter pah len canv an ti. Bawipa min thangthat si ko seh. Damnak tling a hmuh zau nak lai thla fak piin campiak ko rih hna usih. Credit Richard Lian.\nFa Le A Hrawk Bik Tu Hi Nu Le Pa An Si: Nu le pa nih kan fa le kan dawtnak hna an theih khawhnak ding ahcun kan lung a sau a herh i lungsau taktak in kan cawn piak hna awk an si. Nangmah nih ka Fa kan dawttuk na ti lengmang mi nakin na fa nih ka Nu Le Pa nih an ka dawt ko timi a theih a herh deuh. Cheukhat Nu le Pa cu: kan fa le a hro phun le a sik phun lawng tein kan chawnh biak hna tikah Fa le nih an kan ttih tuk i kan cawnpiak nak hna hmanh an i cinken kho lo.\nNgakchia cu an pum a tthanmi nakin an thluak a tthan ning a ran deuh tikah an duh mi le an huam mi a tam. Theih an duh mi le cawn an duh mi zong a tam. Cu tikah Nu le Pa nih thazaang pe loin na tuah kho la lo na cawng kho la lo tiin an thazaang dernak dingin kan chimh/chawnh hna. Mah bantuk bia si loin, ka Fa i zuam kan cawnpi lai kan dirpi lai na thluakttha tuk, teinak na hmuh hrimhrim lai, Pathian sinah Bawmh nak hna kan hal lai i na tuah khawh lai na cawn khawh lai tiin thazaang kan pek hna awk an si.\nNu le Pa nih kan Fa le kan cawnpiak tik hna ah zeibia dah kan hman lai, i zei bantuk dah a duhphun a si, hro maw a duh nemte chimh maw a duh timi hi kan ruah awk bak a si. Na Fa kha a sikin si hlah, Nemtein chawn law a duhnak zulh piak hmasa, cuticun na duhning khan cawnpiak ve hmanh 100% ah 99% cu a zulh lai.\nKan Fa le kan dawtnak hna hi kan mah lawng nih kan theih. Cu nakin a biapi deuh mi cu Fa le nih hin Ka Nu Le Ka Pa nih an ka dawt bak ko timi an theih a biapi deuh cang. Note: A zulh awk a simi lam kha ngakchia cu cawnpiak law, a upat tikah mah cucu a pialtak ti lai lo.PHUNGTHLUKBIA 22:6. By Job Lian Cin Thawng\nLawmhnak Thawngpang Tha Tuk A Si Ee: Rev. Dr. Hai Vung Lian A Dam Tuk Cang


Trump Le A Hawi Le Nih Biden Ceilakin An Van Soisel – Chuncha News\nTrump nih hin a opponent (ral khat lei ah a dironhtu) hi capo awsawn in min si lo le min si lo a pek tawn. “Mi ngupa Biden” ti hna in min a pek salam tawn.Joe Biden nih cun American nih kan tonmi harsatnak lawng a langhter. Asinain, kan limmi rian lengluang hi hun zoh hna ngat hmanh. Pulrai a tlun hlan i kan limmi rian lengluan hna kha vun zoh than hmanh u. Joe Biden nih cun American i a vanchiatnak lawng a hmuh, kannih nih cun American a lianhngannak kan hmuh, tiin Trump nih a chim.\nBiden i President sii ai tlaknak vialte vun thumhthlaakpiak khawh dingah cun Republican lei nih an tuahmi convention kip ah an aw ngeih chun dihlak chuah in an doh le an tan a herh lai, tiin US center of the London School of Economics i saya a tuanmi Peter Trubowitz nih a chim.A kum kong hi cu chimceih tuk hlah u law a tha.Democratic constituences ah Biden a dir lo mi te he Trump le a campaign nih nan i ngiat thiam a hau. Cu ti i Biden a dertawmnak te cu ‘socialist minung a si, kan ram phung le hram caah tihnung a si’ tiin an aupi a hau, tiin Peter nih a chim.\nThawngpang dang >>Democratic lei in president ai zuammi Joe Biden nih Senator Kamala Harris cu a vice-president tuan te dingin ai thim cang. Minak le Asian American nunau vialte lakah a tu bantuk dirhmun a phan kho mi hi amah Harris lawnglawng hi a si rih. Harris hi California senator a si i, Indian-Jamaican hrinsor a si. Rampumpi cuul in miphun thleidannak ralchanh in duhlonak langhter a si lio ah police dirhmun remhsiam ah a tha lai, tiin a aupitu a si. California attorney general zong a rak tuan bal mi a si.Nov. 3 ah Biden nih President Donald Trump hi hmaitonh in a dironh ding a si cang. “Harris hi ka lungthli tein a pakhatnak i kai thimmi a si ve” tiah Trump nih Tuesday i White House news conference ah a chim.\nOct. 7 ah khin Salt Lake City, Utah ah Trump i a Vice-President Mike Pence he debate an tuah te lai. Cuhlan i Vice-president tuan dingin min an rak pek bal mi nunau hi pahnih lawng an um bal – 2008 ah khan Republican party nih Sarah Palin, cun 1984 ah khan Democrats nih Geraldine Ferraro an rak tar bal hna. An pahnih ningin an sung; White House an phan kho veve lo. American party vialte lakah a main a si mi Democrats le Republicans nih hin cuhlan hrimhrim ah vunnak (vun dang) ai ngeihmi nu hi Vice-president tuan dingin mincazin an chuahpi bal lo.Credit:Chelsea Bawi.\nDonald Trump Nih White House Press Conference Ah Thawng A Thanh


Chin Nusal Paruk (An Hmunhma) Kan In Lawmhpi Hna!\nPosted By: chin11news November 10, 2020\nTu tan thimnak ah nusal paruk kan in lawmhpi hna. NLD hruaitu kan Pi Suh nih Hlutdaw chungah 30% tluk hi nu um ve hna seh ti aduh an ti.\nLaimi chungin mah hna hi anmah le hmunhma le sining cio ah ramle miphun caah tuan ding an si. Thlacamnak in bawm cio ko hna usih. Ka tanhmi party an si le si lo kha biapi mi si ti lo. Kan miphun caah an si ko.\n1. Dr Aye Aye Ngun Hakha Amyotha Hlutdaw 2. Cing Ngaih Mang TOn Zaang ZCD Amyotha Hlutdaw 3. Pi Siami Kalaymyo NLD Pyituh Hlutdaw 4. Khin Shwe Lwin NLD Amyotha Hlutdaw , Kanpelet Pi Lal Rin Muan NLD Kalaymyo Sagaing CAM le Pi Ni Sui Lian Thantlang NLD State Hlutdaw hna an si. Credit: Joel Peng Thang\nRelchap:- Pu Soe Htet nih CM a t’uan ahcun 1. Amah hrimhrim hi a tuanbia zoh tik ah Mifel a si ti hmuh khawh a si. Khrihfa a si. Aa uahfaih lo, a cawlcangh ah a vikvak, a ralt’ha, miphun a daw ti in ka hmuh caah CM aa tlak bak tiah ka ruah.\n2. Thlanglei Laitlang le Paletwa lei t’hanchonak khul a nuar tukmi hi a sersiam khawh deuh lai, chak le thlang pehtlaihnak lamsul a t’hatter deuh khawh lai i, Thlanglei Laimi le Chaklei Laimi pehtlaihnak a fek deuh lai caah lungrualnak zong a um deuh hlei ah Peng kip rualraannak zong a um deuh lai ka zumh.\n3. Paletwa peng hi Rekhine nih Acozah uknak (Administration) lei in a khuhchilh deuh hna. Rekhine holh zong nih Khumi holh a iap cang caah mah vialte chung in Paletwa hi Pu Soe Htet nih Chin Acozah uknak (Administration) tang ah a hruai luh khawh deuh lai tiah ka zumh.\n4. AA ralkap nih duh poh in Paletwa ram an cawlcanghmi ah CNF /CNA a hlamtu cu Pu Soe Htet hi a si. Cucaah Chin Ramkulh Chief Minister a si ahcun CNF le Chin ramkulh Acozah pehtlaihnak zong a t’ha deuh lai ti ka zumh.\n5. Paletwa Khumi cheukhat zong nih “Chin” ka si ti uar theng loin “Khumi” lawng an focus tawnmi lungthin a zor deuh lai ka zumh. Aruang cu Chaklei Chinmi unau dang he pehtlaihnak a t’hat deuh lai caah Chin sinak thinlungnput ken zia a thiamter deuh hna lai ti ka zumh. Ka saduhthah tlamtling hram ko seh! Credit: Salai Thomas Lian


Yangon Ah Hnuk Cancer A Ngei Nu Pa 2,000 Hrawng An Um – TIMES OF CHIN NEWS\nPosted By: thawngthawng May 17, 2019\n2018 kum ah khan Yangon ah hnuk cancer zawtnak a ngei mi nu minung 1500 in 2000 % karlak an um i 80% hrawng lawng hi Yangon siizungpi an phan tiah Yangon siizung pi ah tuanvo ngeitu pakaht sin in kan theih.\nHnuk Caner zawtnak tam deuh in a ngei mi hna cu pakhar hnu pakhart ci in thlah nak a ngei mi, tuan tuk in thi a ngei mi, tlai tuk in thi a dih mi , Fa a hrin bal lo mi, kum sawmthum hnuah fa a ngeih mi hna nih tam deuh in hnuk cancer zawtnak an ngei tiah Yangon siizung pi in Professor doctor Khin Thin Mu nih a chim.\nYangon siizung pi ah tai piah mi nu tam deuh cu hnuk cancer le nauiin cancer a ngei mi an si a ti. Hnuk cancer zawtnak cu tuantein an in theih ah cun tuan tein thlop khawh a si ko. Zawtnak he petlaih mi hmelchunh nak an theih khawh nak hnga mi pi hna cawn piak an herh tiah Professor Doctor\nKhin Thin Mu nih a ti.\nHnuk cancer zawtnak kan ngeih le ngeih lo cu mah le mah ( Self Breast Examination) tuah nak in theih khawh si a ti. Nicang tein kut tongh zia an thiam nak dingah cawcpiak nak programme te hna kan tuah lai tiah a chim.\nHnuk cancer ngeih le ngeih lo kan nan i theih nak dingah cun hnuk ah bo mi, hnuk fak nak na tuar ti bantuk a si ah cun a ran nak in doctor sinah i piah colh ding. Cun ti nan tuah ahcun tuante ah kan thlop khawh ko lai tiah Doctor Khin Thin Mu nih a chim.\nAcunglei konng he pehtlai in hnuk cancer zawtnak a karh chin nak hnga lo tuanvo tam deuh kan lak lai tiah a chim.


Breaking News- DNI John Ratcliffe nih report vialte cu Trump kut ah a ap cang; Trump a chim mi vialte kha a dik ti a fiangter cang\nJohn Ratcliffe hi US ah Intelligence Agency 17 cungah hruaitu a si i, intelligence Agency dang dang hna cu a duh ning bantuk in a Access kho dih, Agency 17 an bia le hla zei poah kha a thei kho i, a duh a cun thil sining vialte a zoh dih khawh tinak a si.\nDirector of National Intelligence John Ratcliffe nih thawngthanhnak a tuah ning a cun, ramdang lei in US Election 2020 ah a thlak mi le buainak tampi a tuah mi an um ti confirm a si cang tiin a phuan\nMah ramdang a ti mi a hin China, Russia le Iran hna an si. Mah ram pathum hna hi 2020 Election ah an nih thlak ti fiangtein thei/confirm a si cang tiin a chim.\nDirector of National Intelligence office nih mah thawngthanhnak hi an tuah i, Cun kum 2018 ah Executive order bantuk in last minute (A dawngnak ah) DNI Director John Ratcliffe nih Intelligence office statement hi President Trump kut ah ap\nDirector of National Intelligence John Ratcliffe nih a chim mi cu, Foreign/ramdang nih US 2020 election ah an nih thlak ti fiangtein thei a si cang caah President Trump nih zeibantuk biakhianak a tuah lai ti cu zoh a si cang\nNatein President Donald Trump nih mah kongah tu tiang zeihman a chim lo i, Director of National Intelligence John Ratcliff nih a chim mi cu, atu cu zeipaoh fiangtein thei a si cang i,\nmah bantuk in ramdang nih US election ah an nih thlak ti fiangtein thei a si cang caah President nih Executive Order hman a tim maw thil dang a hnga peng hna lai tiin a chim. Source-Theepochtimes &NDT\nBe the first to comment on "Breaking News- DNI John Ratcliffe nih report vialte cu Trump kut ah a ap cang; Trump a chim mi vialte kha a dik ti a fiangter cang"


Khuang Par a thattu darling Peter Van Bawi Lian: ‘A chungkhar nih ka fa an thah, an kan then rih’ | Salai Lungthli Tum\nKhuang Par a thattu darling Peter Van Bawi Lian: ‘A chungkhar nih ka fa an thah, an kan then rih’\nPosted on February 5, 2019 by Salai Lungthli Tum in CAPAR // 0 Comments\nUS ram Indianapolis ah nungak Khuang Hliang Par a thattu Peter Van Bawi Lian nih a nupi a thahnak aruang le a lungfahnak kong vialte Facebook ah sau ngai in a tial.\n“Ka darling he hlunghlai ngai in thitumnak tuah kan timh, phaisa zong kai khon, nain a chungkhar nih an duh lo ruang ah kan puai a piat, a thli tein kan zam, hmun dang ah khua kan sa.\n“Ka darling a chungkhar nih ‘bawiphun kan si, nupi man caah $1,500 na kan pek a hau an ka ti, nain nupi cu duhdawtnak in ngahmi asi, phaisa in cawkmi a si lo ka ti caah phaisa cu ka pek duh hna lo.\n“Ka darling cu a chungkhar sin ah a kir hnu in phone a rak ka chawn, nau a pawinak kong aka chimh, kei zong fa ngeih in amah he chungkhar ser ka duh bikmi a si, fapa dawh te ngeih ka duh ka ti tawn, nain a chungkhar nih amah duh lo buin ka fa cu an thah, a tah buin a nawl chih ko hna nain kan minchia lai an ti caah ka fa cu an thah hi a si.\n“Ka fa an thah lawng si lo, keimah he i then ding ah an hnek chih, a tah buin then lo ding a nawl hna nain an duh lo.Hramhram in an kan then.\n“Kei nih Chinmi zapi sin chim ka duhmi pathum a um:\n1.Zeitik hmanh ah hramhram in nau thahter hlah u. Hringtu nu pakhat cung ah biachahnak ai hngatmi a si.\n2.Hramhram in ai duh komi nuva then hna hlah u. Nuva cung ah ai hngatmi a si.\n3.Keimah bantuk in thluak zawtnak ka ngei tiah na thei ko ahcun i thlop colh hram. Huatnak lungthin le thinhunnak nih na nunnak in hrawh hram hlah seh” tiah Peter nih a tial.\n“Thluak zawtnak phun khat ka ngei, ka darling hi ka dawt tuk i aka kaltak sual lai timi phannak he ka khat, zawtnak a si, thlop awk a si timi ka theih ko nain hmailei ka riantuannak aka don khan sual lai ka phan caah kai thlop bal lo,” tiin a tial fawn.\nKa darling a temtuar tuk, a lung fak tuk, a biapi bik cu a chungkhar ruang ah a si, hiti a temtuarnak vialte tlau dih seh ka ti caah ka thah, kei zong amah um ti lonak vawlei ah nun ka zuam ti lo, vawlei ah caan tampi ka um ti lai lo, kum 22 ka phan ti lai lo(atu hi kum 21 a si rih), a kan thencheutu Nei Nei le Saw Lin kan huat hringhran hna tiah amah tein i thah ai timhnak kong zong a tial chih.\nA cabia sau ngaingai, English in tling tein rel a duhmi nih hika link ah rel khawh a si.


Reli Cangkeoh | Radio Veritas Asia\n40. Rili tipi thuanthum hna cu vawlei pumpi dihlak caah a herhmi ti a tambik kha a khonpiak mi tisaram a phunphun tampi hna zong a khonchih ve. Tisaram thilnung phunphun tamuak kha minung nih kan theih kho rih lo. Sihmansehlaw konglam tampi ruang i hi thilnung hna caah thinphan awk tlak asimi thil umtu ningcang a hun chuak.\nVawleicung milu tamnak caah eiawk rawl asimi tiva, tidil, rili tipithuamthum hna ah a ummi tisaram thilnung tampi hna cu tlaihkhip uktu umlo nga tlaihnak hna ruangah nga phun cheukhat cu ahar leiah a panh cangnak he kan hmaitonh cang.\nNgatlaitu cheukhat hna cu nga an tlaih tikah an duh an herhmi nga phun lawng kha thim i an tlaih hnuah a tangmi nga, phun hna kha tiva tlang ah an hlonhtak tawn mi ningkeel zong an buar mi kan hmuh hna.\nMinung caah eiawk rawl ca i hmanmi tisaram thilnung hna caah an eiawk rawl caah an hmanmi lungbang buar, ngapuan hna le rili rawl i heernak, aa pehnak hna rawhralnak ral hna zong kannih nih zeirel loin kan um.\nRILI CANGKEOH VAWLEI `THA HNA\n41. A linhnak hmun rili vawlei fonghlei hna ah vawleitlang i tupi hna le khahchunh khawhmi rili cangkeoh valei `tha vawlei fonghlei tlang hna kha kan hmuh hna, Rili cangkeoh tikulh hna cu ti thilnung saram nuaitampi an ithup an umnak hmun an si. Cu thilnung saram hna lakah nga, kingkuar, cangai le adang thilnung saram a phunphun, lungbangbuar, ngapuan hna le rili rawl hna kha an khon.\nVawleicung i rili cangkeoh vawlei `tha hmun tampu hna cu ti thilnung saram hna an thian i, cu hmun hmanh kha rawh hram a thowkcang kha kan hmuh. Khuaruahhar awk asimi a nuam a dawhmi rili tipithuamthum hna kha muici ngeihlo, nunnak a thiannak vawlei fonghlei thlanhmun ah a thlenpiaktu sualnak a tuahtu cu ahodah asi?\nHi thil um ningcang leiah phaknak cu kokek pawngkam a thurhnawm ruangah asi. Pawngkam a thurhhnawmnak cu tupi hna an lohtlaunak, thingkung phunkhatte lawngin an cinnak, sehzung hna in an hlonhmi kawhhar mi hnawm hna, ngatlaihnak ah dynamite bom puahnak le hrudennak hna cu ti thilnung saram hna kha a thih a loh a rawkter mi nga itlaihnak ningcang hna kha an hman hna ruangah a chuakmi rawhralnak cu rili hmuntiang hmanh a phan. Hi thil umtu ningcang cu rili tipi thuamthum tihmai a linhnak a sangchin caah a chiahru deuh chinchin.\nHi a konglam hna fiangte langhternak in kokek a cangmi thil hna ah minung nih tlangtlak piaknak ruangah a chuakmi a hnupeh thil umtu ningcang hna atu caantawite ah kan hmuhlo nain vawlei i valwlei chungchuak thilri hna kha mah ca `thathnemnak caah hmannak pungsan cheukhat hna ruangah rili tawne hna a phaktiang zongah kokek pawngkam rawhnak timi man khiahkhawh lomi cham dantatnak he kan ton cuahmah mi kha minung nih an theih ve cio ve cang.\n42. Kokek pawngkam ningcang i rian`uan ning le kokek pawngkam thlenpiak dingah zuamnak in a ra chuak dingmi a hnuzulhnak hna kong kha `thatein kawl le zohkhawhnak caah hrambunh mi hna a herh.\nThilnung saram vialte hna cu khat le khat pehtlaihnak an ngeidih i kannih vialte cu nunnak ngei sinak in khat le khat pehtlai tein cochanhnak ngeih asi cio caah, nunnak ngei saram pakhat cio konglam kawl tikah upat hmaizah tein dawt zawnruahnak he tlangtlak a hau. Peng le hmunkip ah a ummi thilnung phun chungkhar vialte hna kha ralring tein zohkhenh kilven cio dingah hmun um minung hna nih `tuanvo an ngeicio.\nHibantukin rian`tuan tikah hmunchung i a ummi thilnung saram phuntling hna he pehtlaihin cazin khomh aherh. Hibang cazin khomhnak thawngin cu hna zohkhenh kilvennak caah ahleikhun in cimit lohtlau dingmi `tihnung ral a tonglio mi a harmi thilnung saram hna kha khawmh zohkhenh awk timhlamhnak hna le hlawhtlinnak lam a phunphun suaiduhnak ruahchannak he cazin khomhnak kha tuahcio ding asi.


Salai Pum Za Mang: U.S politics he then awk kan tha lo tiah ka ruah. Kei cu Biden tha ka pek. Aruang? – Lai Lungrawn Post\nBIDEN 2020: U.S politics he then awk kan tha lo tiah ka ruah. Kei cu Biden tha ka pek. Aruang? U.S nih dawtnak inka kau pi an awn. Kum chiar te refugees tam taktak an lak. Bianakah, 2007 le 2016 kar ah U.S luk international refugee vialte in 25 percent hrawng cu Kawlram in kansi. Karen le Chin kan tam bik.\nAsinain, Trump nih U.S dawtnak inka cu huatnak inka in a khar. Malaysia, Thailand, le India um Chin, Karen, le Kachin refugee hna caah lam a pih. Kum 4 asi cang. Biden nih teinak a hmuh ahcun Kachin, Karen, le Chin refugee hna caah inkar aa hun than kho men. Ho dah theih! Cucaah, kei cu Biden kati ko hi. Trump nih kum 4 a peh than ahcun Malaysia, Thailand, le India um kan u nau hna caah ruachannak a um lo. Credit: Salai Pum Za Mang\nRelchap; NLD Cozah nih Thawngzamh (Media) hi Tha a pe taktak maw? Nizan tihni 21st Oct 2020 i, Hakha Times Daily Newspaper nih Ramkhel lei “Biaral Dohnak” debate an tuah mi kha chikhat te ka zoh, cu ahcun a tu kan cozah NLD nih 2015 kum teinak an hmuh in Mipi sin i an chimh mi le an tuah sernak hi zoh tikah mipi thinlung ah a tap ngaingai. Cucu zei dah a si ti ahcun kha biaral dohnak ahkhan Mipi lei nih ziah NLD candidates pawl an i tel tung lo tiah bia halnak an tuah mi ah, Hakha Times CEO nih chikhat te fianternak a rak tuah mi ah “Hakha le Thantlang i NLD candidates pawl an zung cio ah phone kan chawnh ko hna nain, cunglei “Centre” nih a kan onh lo timi bia nih khua tamtuk a ka ruahter. A ruang cu 2015 Kum thimnak ah NLD nih tei nak a hmuh in tuah dingmi aa hmaithlak pi mi pali lakah a pali nak a simi Media, Thawngzamh bu he tha tein rian tuanti ding kha aa hmaithlak mi pakhat a si. Cun 2015 kum i an tlangtar ah “Time for Change” timi in vote an kawl. Asi nain Democracy Society, ram ahcun mipi zalen nak a si tikah Thawngzamh, Media pawl hi an biapi tuk, a sinain zei ruangah dah thlen an duh ko ahcun NLD nih media he ton in bia ruah nak an duh lo? Thlen an duh taktak maw? thlen an duh taktak ahcun zei ruangah dah mipi nih kan zumh khawhnak hngal ding caah mipi sin ah media, Thawngzamhnak hmang in an rian tuannak, thil a kalning, hna hnawh buaibai nak tete, an ruahnak tete, tuah an duhmi tete hi Mipi sin ah zalong tein thawngzamh hi zeiraung ah dah an duh lo? A si ahcun 2015 kum thimnak lio i an chimh mi hi mipi maw a kan hlen? Time for change timi hi Tuahsernak ah ziah an langhter lo?\nDemocracy ram i media, Thawng zamhnak kan timi cu: Kan ram ah zei dah a cang timi thawng a kan zamhtu, thil pipa a cangmi mipi sin ah thawng an kan theihter tu, fim a kan chimhtu an si. Kan ram ah zei thil dah a cang, chawleh chawrawnnak lei zei dah a lawh, nitin mipi an nun can zei dah a lawh? ti bantuk thawng a kan zamhtu an si. Asinain atu tan i thil sining ah Centre lei nih an onh taktak hna lo a si ahcun, NLD nih an bia an lehnak pakhat a si lengah an riantuan ning can le, zei tin dah mipi hruai a kan timh timi hi NLD nih a langhter duh lo ti khawh a si. Cu bantuk cu Democracy ram ahcun Mipi nih an zumh lo cemmi Ramkhel hruaitu pawl an si.\nThawng zamhnak, Media cu, Cozah nih thil zei dah a tuah, hruaitu nih zei dah a chimh ti bantuk kha Mipi sin ah fim a kan chimtu an si, cun Ramkhel hruaitu pakhat cio an views, attitude, cun Mipi thinlung nun an lakning, zei bantuk Policies dah an kalpi i zei tin dah biachahnak an tuah ti bantuk thawng a kan zamh tu an si, nain cucu a tu kan Cozah nih an langhter duh bak lo tik ah an chimh ning le an tuahsernak in zumh khawh in a um lo.\nMedia, Thawngzamh nak le Ram pakhat karlak, i pethlaihnak hi a bia tuk, kan Chin State zongah a hmasat lio ahcun Media pawl nih hruaitu upa pawl ton khawkh an rak si lo ti mi tete kan rak theih ton, Media le Ram hruaitu hi innchungkhar i nu va bantuk an si, cucu nu le va bia ruah ding, rian tuanti ding hi a tu kan cozah nih an thlorh mi an rian pakhat, “a biapi taktak mi” a si.\nCu caah zei bantuk cozah an kai ah, an chimh ning le an tuahsernak hi zoh peng an hau i, an chimh ningin an tuah ahcun cucu, “fact” a si i, mipi thinlung an la, nain an chimh ningin an tuahsernak ah an langhter khawh lo ahcun next Government serding ah mipi nih kaltak an tong ti hi kan miphun nih kan zoh thiam ding an hau.


Covid-19 Pulrai ttihnung dohtu sibawi hna sin ah lomhnak bia a chimtu Thet Mon Myint - Khuaruah Har News\nTuchunni tiang kawlram chungah a konglam chim a daikho ballo tu mintami lak ah hlawtawk ttha baklo mi cu Thet Mon Myint hi a si. Kan theih dih cio bang Thet Mon Myint cu kan Lai miphun hnarcheu a si ve mi a si caah kan miphun nih philh awk a ttha hrimhrim lo. Tulio kan vawleipi abuaiter dihtu covid-19 kong he pehtlaiin Thet Mon Myint zawng dai tein a um kho hrim lo.\nVawleicung ram tampi ahcun covid-19 pulrai ttihnung ruangah minung tam tuk an nunnak a liam cang i, minung tam tuk nikhat hnu nikhat in zawtnak ngeitu an karh chin lengmang. Mah caah cun damlo zohkhenhtu sibawi le nurse tiang hmanh an luat khawh hlei lo caah minung tampi an nunnak a liam. Mah caah cun sibawi cheu khat le nurse cheukhat hna cu an rian ttuan ngam tilo in a zamtak mi zawng ram cheukhat ahcun an um pah lengmang cang.\nCu tluk ttihnung mi pulrai doh ding in nunnak tiang thap in kawl sibawi le nurse tampi cu an mah inn lum te hmanh ah um kho lo in ram le miphun caah tiin an cawlcang tuah mah hna. Miphun le ram caah nunnak thap bak in aipe mi hna sibawi le nurse hna an cawlcanh ning nihcun Thet Mon Myint cu dai tein a tthitter khawh lo caah ram le miphun caah nunnak thap in rian a ttuantu sibawi le nurse hna sin ahcun lomhnak bia a chim.\nKan damlo caang ahcun mah chungchuak fale hmanh naih khawh hmanh a si lo zia cu nunnak thap in miphun le ram caah rian a ttuantu sibawi le nurse te nih zeitluk in a har tihmi nan theih cem lai tiah a chim. Cu bantuk zawt fahnak ttihung cu an cung ah a tlung kho cio ko ti an theih ko nabuin miphun le ram caah nunnak thap in aipumpe mi sibawi le nurse hna sin ahcun lomhnak bia chimlo in a um khawh lo caah tu bantuk in Thet Mon Myint nih lomhnak bia a chimphuan nak a si.\nThet Mon Myint nih cun amah dawtu mipi hna sin ahcun covid-19 pulrai ttihnung lak in an luat khawhnak ding caah pumpak cio kan thazang tthawnter cio hna u sih tiah forhfialnak bia cu march 30 zanlei suimilam 5:00pm ah khan a facebook cahmai ah tu bantuk forhfialnak bia a rak ttial hi a si. A chim tthan rihmi cu covid-19 pulrai ttihnung ruangah a nuhpingngia tama pawl zawng zatka i thla kho lo in mah le inn teah kan i din dih cio cu zapi theih dih mi a si tiah alanghter chih fawn. Covid-19 pulrai ttihnung in minung 14 tiang a tlunh hnawh cang hna caah sizung lei rianttuantu le mipi kan zapi tein ralrin taktak in kan um a hau cang tiah interview an tuahnak a chim.\nHOME Myanmar Ngandamnak Kong\nCanada kan PM nih $2 billion dih in Masks le PPE thilri pawl cawk dingin nihin ah thanh\nZoh Ah Khin Zangfak Tak Tak An Si; Raalhrang Ruang, Covid-19 Le Ei-awk Ngeih Lo Ruang Minung Tam Tuk An Thi\nCovid-19 Thih Ttih Ruang Inn Chung I Erhkanh Nalak Ah Palik Pa Tek Nih Atlak I A Nunnak A Liam\nKa Pa Bia Ka Ngaihlo Ruangah Mah Bantuk Thil Ka Cungah Atlunnak Asi Tiah Achimtu Hlasak Thiam Moe Aung Yin\nA Dawt Tukmi A Nungak Nu Ruang Ah Hri In Ai Awk I A Nunnak A Liam\nRel a huammi caah: Myanmar Phunghram zohfelnak, Myanmar ramchung ah Cozah pahnih an um


Tukum Kawlram Pumpi Thimnak Ah A Hohmanh Nih Vote Pek Lo Ding In (No Vote) Cawlcangh An I Tim – Chin 11 News\nTukum Kawlram Pumpi Thimnak Ah A Hohmanh Nih Vote Pek Lo Ding In (No Vote) Cawlcangh An I Tim\nTukum, aralai mi November thla ah Myanmar ram pumpi thimnak kong he pehtlai in mizei hmanh nih vote thla bak hlah uh tiin No Vote cawlcangh nak phu an dirh i Myanmar ram pumpi chung Fimnak nak phu hna nih tuchun khan cawlcangh hram kan thok cang tiah thawngthanh nak an tuah cang. No Vote phu a dirh tu hna hi Burma Students an si hna i Kawlram chung dihlak fimcawnnak phu an i tal hna, cun President hi Ko Tat Maung Maung a si.\n“2008 phunghram tangah an tuah mi ram pumpi thimnak a si caah hi thiman (Election) ah hin Vote kan pek awk a si lo. Cun hi thimnak an tuah ning kong ah hin Burma Students nih duhlo nak le lungtlin lonak kan langhter (Sandah kan piah). Cu ruang ah Kawlram chung dihlak ah a um mi mipi zong nih vote kan thlak ding a si lo tiin No Vote Group pawl kan cawlcangh nak hi a si” tiin Burma Students i President a si mi Ko Tat Maung Maung nih cun a chim hi a si.\nHi kong he pehtlai in tuchun suimilam 3 ah khan Mandalay Yat Ta Na Pung Collage ah Media vialte hna hmai ah thawng fiang chimnak zong an ngei hna i tuchung thawk in cawlcangh hram kan thok cang tiah Kawlram Media hna hmai ah an chim zong hi a si.\n“Nihin ah cawlcangh hram kan thok cang, tlaih khih ding an kan ti zong ah ready kan si, kan nih cun mi zei hmanh nih vote an thlak nak hnga lo ding ah kan cawlcang ko lai” tiin Burma Students ah Secretary a si mi Ko Htoe Khan Thaw nih cun a chim ve.\nVote thlak nak kong he pehtlai in phunghram article 58 (ဃ) ah an tial mi cu “election caan vote hrawh ding in a cawlcang mi hna, election tuah kho lo ding in a cawlcang mi hna le mipi sinah forhfial nak a tuah mi hna, catial nak in siseh chimnak in siseh asiloah cawlcangh nak dang pakhat khat in mipi sinah a cawlcang mi hna cu kum 1 nak tamlo thongthlak le tangka Ks tingkhat nak tamlo dantat an si lai tiah an rak langhter ve ning a si.


Malaysia nih RM3 Billion in COVID-19 Kakuaisi a Cawk Lai | THE CHIN EXPRESS\nMalaysia nih RM3 Billion in COVID-19 Kakuaisi a Cawk Lai\nMalaysia cozah nih a rammi 33 million leng caah tangka RM3 billion ($733 million) in COVID-19 khamnak si (kakuaisi) a cawk lai.\nVawleipumpi COVID-19 Kakuaisii Peknak Simanking (Covax) sinah RM600 million leng in kakuaisii 3 million a cawk lai.\nKakuaisii an ser khawh cangka in cawkter ve hrimhrim dingin biakamhnak caah Covax sinah ahlankan in RM94 million a pek cia lai.\n“Covax sinah kakuaisi cawk dingin ahlankan in tangka RM94 million kan liam lai tiin November 13 ah bia kan khiah,” tiah Malaysia Science, Technology le Innovation Vuanci Pu Khairy Jamaluddin (hmanthlak) nih a thanh.\n“November 13 ah Ngandamnak Vuanci Zung he meeting kan tuah hnu ah Covax sinah COVID-19 kakuaisii cawk dingin bia kan khiah hi si.\n“Vawleipumpi Kakuaisii Chunhnak Bu (Gavi) sinah minsen thut hmasa a hauh caah kan thut cangka in Covax he sachoh kan tuah colh lai. Minsen thutnak puai cu a kan timhpiak liopi si.\n“Malaysia rammi khamhnak caah le kan ram sipuaizi ṭhancho ternak caah kakuaisii cawk hrimhrim a herh.\n“Malaysia ram aiawh in Ngandamnak Vuanci Zung nih Covax le Gavi sinah kakuaisi cawk dingin minsen a thut te lai. Sachoh phungphai zohfeltu dingah Upadi Zung (AGC) rian kan pek cang.\n“A rannak in COVID-19 kakuaisi kan ngah khawhnak hnga, pakhat lawng i rinh awk a ṭhat lo caah Covax sin zongah cawk dingin sachoh tuah kan timhnak hi si,” ati.\nChina zong nih kakuaisii a ser khawh cangka in usape in Malaysia cawkter dingin November 18 ah China he minsen kan thut cang tiah Ramdang Vuanci Zung le acunglei langhtermi Science Vuanci Zung nih an thanh.\nUS kakuaisi company Pfizer sin zongah cawk dingin an hal cuahmah liopi asi.\nKakuaisii sertu 9 leng cawk dingin a hal cuahmah hna lio asi.\nMalaysia nih COVID-19 dohnak caah budget RM110 billion leng a chiah. Mah chungin RM3 billion cu a rammi dihlak caah kakuaisi cawknak caah a hman lai.


Zeiruang ah NLD Me Pek A Herh?By-Jacob Thang – Hakha Cherry\nBiahmaithi:Hram hram pennak (စစ်အာဏာရှင်စနှစ်) a dihnak ding le a dikmi democracy uknak phung in federal ramkomh pennak a chuah khawhnak dingah minung pakhat nih kan ngeihmi vote hi a biapi tuk caah thlennak taktak a tuah khotu NLD ah vote pek ding in kan sawm hna.\nNLD Cozah Tuan Chuahmi1. Chinram Sifahnak le Eihmur Dohtu NLD – Kum 2013 UNDP ca chuah ning Chin ram misifak (74%) a si nain atu ahcun (58%) a si caah Chinram sifahnak (16%) a tum deuh. Chinram budget cu USDP cozah nih budget 324.522 billion in rian a tuan i NLD cozah nih 856.688 billion in rian a tuan caah 164% in a thangcho deuh kan ti khawh.\nNLD cozah nih eihmurnak kan doh caah Union minister (2) le Chief Minister (4) zapi fonh (6) rian in phuah an si. Dinfelnak a tanhmi NLD kan si.\n2. Tuanbia Thar Sertu NLD – NLD cozah nih kawl ram ah a um bal lomi tuanbia a tial. Kum 2019-2020 chungah ramchung chuak facang ram leng zuar khawhmi hi 2.25 million tons a si. 2018-19 ah Vawlei cungah khual tlawng tlung kal a tam bik ram cu Myanmar ram a si i zatuak in 40.2 % a si. USA cu pahnih nak a si i 39.2 % a si. Ti chung chuak in hmuhmi 1136.8 billion man ramdang ah kan zuar khawh. NLD lawng nih a tuah khawhmi a si.\n3. Miphun Covo Tlukrualnak Sertu NLD – Miphun covo tlukrual a tuantu taktak cu NLD lawng hi a si. NLD chan ah miphun covo tlukrualnak committee zong ser a si i Chin miphun in U Tin Min cu committee chungtel a si.\n4. Tihnak Chungin Zalonnak Sertu NLD – A hlan ah hodah duh paoh in bia a rak chim ngam. NLD cozah a si hnu in zalongte in kan um kal kho cang. Zalongte in bia kan chim kho cang pinah President hna kan soi ngam i lih kan puh ngam cang. Mah hihi Daw Aung San Su Ky nih “Freedom from fair” timi cauk a tialmi kha a tak in NLD cozah nih kan tuan chuahmi zalonnak cu a si.\n5. Hramhram Pennak Dohtu NLD – Ralkap uknak thalo hi tlangcungmi nih hriam tlai in doh a si bantuk in Kawl miphun zong nih hriamtlai in an doh ve. Cun NLD nih hriamtlai lo in atu tiang a doh. Kan dohthlen nak a dih rilo. A dikmi democracy uknak phung hmangin federal ram komh ser chuahnak dingah NLD nih thazang a chuah cuahmah lio a si.\n6. Deomcracy Federal Pennak Sertu NLD – The 3rd Union Peace Conference 21st Panglung ah Daw Aung San Su Kyi federal principles (5) a chimmi cu tlangcung hriamtlai sihna seh, Ralkap siseh, ram chungmi vialte nih mah hi pei kan duhmi a si cu tiah kan i lawm dih. Cun the 4th Union Peace Conference 21st Panglung ah federal tungtlang pi an sermi cu minsen thutnak in Union Acord ah fehter a si cang. A tak in tuan lawng a tang cang. Cucaah NLD nih Cozah a tuan rih a herh.\n2020 Thimnak NLD Ca Thanh Kum 2020 thimnak ah NLD ca thanh cu “Teinak thantar tlinter dingah Me pe usih.” Kum (18) a tling cangmi paoh nih a ho hmanh bau lote in 2020 election ah hin ME thla dih hna usih ti si. Mee thlatu vialte nih NLD ah ME kan peknak a ruang bik cu NLD thanh ca ning in “A dikmi democracy caah NLD Me kan pek”ti hi a si.Kum 2020 thimnak ah NLD nih teinak a hmuh ahcun a talnglei bantuk in rian a tuan lai.\n1. Miphun kong kau le ramchung rem daihnak – Kum 70 renglo ram chungmi buainak le miphun tluk rual lonak vialte hna cu remnak daihnak ser in tluk rualte in khuasak ti khawhnak kan ser lai. Hmun khatte ah kan ram thanchonak rian kan tuan ti hna lai.\n2. A dikmi democracy federal ramkomh a chuahtertu phunhrampi ser chuahnak – Ram chungmi zapi lungtlinnak in caan sau a nguhmi le a dikmi democracy uknak phun in federal ram komh phunghrampi ser chuahnak dingah rian kan tuan ti hna lai. NLD nih cozah a ser than a hau.3.Caan sau nguh le fekfuan in a himmi thanchonak – Hmun khat te ah caan sau a nguhmi, a fekfuanmi le a himmi thanchonak rian kan tuan lai.\nBia Tlangkawmnak: Ralkap nih Hramhram uknak chung in kan luatnak dingah ram chung dohthlenak ah caan sau bik a cawlcangmi party a si. Ralkap pennak kan duh lo. Tihphannak kan duh lo. Thancho kan duh. Zalonnak kan duh. Tluk rualnak kan duh. Mah vialte a tlamtlin khawhnak dingah kum 2020 election ah NLD nih teinak hmuh than hau. NLD lohma ban peh zulh in rian tuan a hhau. Cu lohma ban hna cu “Miphun tlukruannak le rem deihnak” kan ram ah kan ser lai. “Democracy Federal Ramkomh Pennak” kan ser lai. Pyine (State) le Taing (Division) cio nih “Phung Hrampi” kan ngei lai. Caan sau a nguhmi “Thanchonak” rian kan tuan lai. Cucaah NLD ah “Me” pe cio hna usih!\nNLD candidate hna cu – Pyituh Hluttaw – Pu Tial Ling; Amyotha Hluttaw No.(11)– Prof. Dr. Aye Aye Ngun; Amyotha Hluttaw No. (12) – Ngun le Pu Ngun Vung; Pyine Hluttaw N.1- Pu Thang Cung Za Hoe; Pyine Hluttaw No.2 -Pu Sui Thio hna an si. An dihlak in teinak kan hmuh nak lai NLD ah “Me” pe cio hna usih!


An nu pawl hna zong an lawmhter hna pinah mizapi zong zumhtlak an si hna. Mikip nih Confucius cu a tangthat Confucius nih fakpi in ram hruaining a that khawh nakhnga hma a lak. Mi sifak hna cu dirhmun tha ah a chiah hna i mizapi hna cu an tuan khawh tawk ding cio in rian a pek hna. Thil man a sining tawk in a khiahpiak hna.\nRamchung i ngunkhuai (Tax) an cawitermi hna cu ram thancho nakding caah felte in a lak i a hman. Khuakhat le khaukhar kar lam hna cu thate in a ser hna. Mirum le misifak hna cu ai ruangte in a zoh hna caah mizapi cu lawmhnak in an khat.\nAsinain mirum pawl mahkarkalak huih lawng a ruatmi hna nih cun Confucius cu an duh lo i an thangthat ngai ve. A riantuannak i lam a dawntu pawl hna cu hmaizahnak um loin an bia a ceih hna. Hlanlio i a rak zamnak an ram innpa khua i an bawi Ts’i bawipa nih a ram innpa mithmuh bak in a thangmi ram an si cu a lung a tha hrimhrim lo. A khuami hna le a miphun hna nih Lu pennak ram a thanchoning a cah tukmi nih hmailei ah a kan doh lai ti zong an rak phang fawn.\nKum-13 chung a vaih hnu ah Lu bawipa cu a thi i a fapa cu ramuk bawi ah a hung thu ve. Ramuk bawipa nih a ngeihmi ralkap le bawi (general) pakhat nih raltuk lei i a thiamnak cu Confucius sinak ka cawnmi a si tiin a bawipa cu a chimh. Ramuk bawi Lu fapa nih Confucius cu riantuanti dingah a sawm than.\nAsinain Confucius cu kum-70 leng tar a si cang. Ramuknak kongah thluaklei in siseh thazaang lei in siseh a tuan kho tuk ding a si ti lo. Lu bawi sin in a kir hnu ahhin kum-5 hrawng cu a nung rih nain mah caan cu catialnak le ca chimhnak in a caan a hman deuh. A thih lai hrawng ah Fur le Thal timi cauk a chuah i mah cucu amah pumpak Confucius nih a tial i chuahmi a si. Mah cauk hi kum-240 chung thil sining tialmi cauk a si. Confucius cu mithiam le misang si ko hmanhsehlaw a tuanbia thate in tial a si lem loh..


Dr. Hmuh Thang Le Pu Siang Lian Hmung Sinah Biahalnak An Tuah Cang Hna – Chin World News Evening\nKan theih bantukin nihin ah ralkap nih uknak- aa-na an tin tikah kawlram chung um mi lawng si loin vawleicung kawlram mi vialte le ramdang leiin zeimawzat nih ralkap thil tuahmi cungah an lungtlinglonak an langhter cio. A bikin ram ngeitu kan ca ko ahhin lung a faakin ruahnak a pit bak khi si ko.\nNihin ah ralkap nih uknak an lak le cang ka in Chin Ramkulh Cozah Cabinet hna cu zong Hakha Ralkap nih an tlaih hna i pali an thlah hna tiah kan theih. Hi kong ah Minister Pu Sui Thio nih “Zanlei 3:00 ah khan an kan thlah. Keimah, Minister Pu Vui Kaw, Minister Pu Mang Hen Dal le Minister Pu Pau Lun Min Thang an kan thlah,” tiah zaan 8:15 ah a chim.\nA taang rih mi kong he pehtlai in Pu Sui Thio nih “Chief Minister Pu Lian Luai, Hluttaw Speaker Pu Zo Bawi, Minister Pu Phwe Ar le Minister Pu Soe Htet tu cu an taang rih,” tiah a chim.An auh hnanak le an thlah than hnanak kong he pehtlai in Minister Pu Sui Thio nih “An rak chim mi nan theih cio bang khan 2020 thimnak ah mee ningcang lo a um ti pawl kha a si ko. Cun an kan thlah ah hin ‘Dai tein va um u’ an kan ti i an kan thlah ko,” tiah Pu Sui Thio nih a chim. Chief Minister telh in a taang rih mi hna cu zeitik ah an thlah te hna lai ti cu theih a si rih lo tiah thawng theih a si.\nHi kong pe pehtlaiin Thantlang le Hakha nih kan i bochan taktak mi Dr. Hmuh Thang le Pu Siang Lian Hmung cu Ralkap nih Uknak an laknak kong he pehtlai in an laknak a ruang cu Dr. Hmuh Thang le Pu Siang Lian Hmung kha Biaruahnak kan tuahpiak hna ulaw a ttha,” tiah mipi sin in biahalnak a tlawm ti lo. A ruang cu”Dr. Hmuh Thang le Pu Siang Lian Hmung hi ralkap party simi (USDP) aa cuhmi an si ruangah atu bantukin biahalnak an tuahmi hi a si bik. Ramchung rinhchanmi Media hna zong nih mipi nih an halmi kongah ttuanvo kan lakpiak kho hna sehlaw a tthatuk hnga.


UN nih ka nawl a ngai lo ah cun ka duh poah in ka tuah lai tiah US nih a chim cang\nThawngpang tha ttial ding ka kawl le, ttial ding a um lo, duh zong duh lo zong ah vawlei thawngpang chia lawngte ttial a hau ko cang hi, ca reltu zong nih nan ka thei thiam lai ka zum. Thawngpang ttialtu ka si caah thawngpang, a tha maw chia maw, thawngpang a si ning bantuk in ttial a hau caah\nUS nih Iran Sanctions nak ding caah UN Security Council ah lupi a tim mi cu Russia le China nih an cohlan piak lai ti a zum lo caah, US Secretary of state Mike Pompeo nih a dangin Iran cu fakpi in dantat (Sanctions) a si lai tiah a chim. UN Security Council hmang ah Iran sanctions an tuah mi cu October ah a dawng cang lai caah, US nih Iran sanctions peng lio ah Iran hi sanction si ti hla seh tiah a duh mi pawl an rak um.\nUS nih hin Iran nuclear deal ruangah, Tehran hi fakpi in a phomh lengmang tiah bia halnak tampi a um khoh. Iran nih hin nuclear weapons ngei khawhnak ding caah fakpi in lam a kawl lio a si. Iran nih nuclear a ngei lo nak ding caah USA nih fakpi a zuam ve fawn. USA nih Iran nuclear a ngei a duhlonak ruang bik cu Middle East buainak ruangah a si. Iran nih a tim bik mi cu ISRAEL hrawh le vawlei map in Isreal umter lo ding hi a tim bik mi a si. Iran nih Nuclear angei ah cun Isreal a bomb lai ti kha vawlei nih a zum ning a si. Aruang cu Iran zong nih a rak chim cia bantuk in Isreal hi vawlei map in kan hrawh lai tiah an rak chim cang\nAmah Iran nih Israel a bomb lo zongah Isreal le USA ral a si mi misual/terrorist pawl hna kha Nuclear bomh a pe thluamah lai ti kha a fiang mi thil a si fawn caah USA le Isreal nih Iran cu fakpi in an doh peng i, dantatnak fakpi in an tuah peng mi hi a si\nPompeo, news conference , State Department , Washington ah achim ning ah cun “Iran hi sanctions an si lo ah cun Advanced weapons systems dang dang a ser lai i, vawleicung ah misual/terrorist pawl sing ah a zuar lai i vawlei caah buainak ngantuk mi a chuapi tu a si lai tiah a chim\n2015 Obama Era nuclear deal kha the Trump administration nih a kaltak hnuah Russia, China, UK, France & Germany pawl nih tu tiang an bawmh peng. US nih Iran sanctions nak ding caah mah bantuk in lam a kawl caah Russia’s U.N. Ambassador Vassily Nebenzia, nih cun “US nih an mah duh ning bantuk in nuclear deal an chuahtak cang i, zia Iran kongah a thlak peng. Nuclear deal kong ah Iran a bawm mi nih zeihman kan chim tung lo. Iran sanction a her ah cun kanmah nawl a si, kan mah kutah a um tiin\nUS nih Iran sanctions nak ding caah draft resolution, The Associated Press, a copy a ngei mi ah cun Iran nih hriamnam a ngei mi poah ramdang sin ah zuar khawh lo in dantat an si lai ti a si. 192 U.N. member states pawl nih Iran hriamnak cawk siang a si lai lo i, cun financial resources le thil dang “supply, sale, transfer, manufacture, maintenance, or use of arms & related materiel” Iran an bawmh duh ah cun ni 30 hlan ah UN Security Council approval an ngei lai ti a si. Credit- New York Times\nBe the first to comment on "UN nih ka nawl a ngai lo ah cun ka duh poah in ka tuah lai tiah US nih a chim cang"


Thailand ah siangngakchia phormi motor aa let i minung 13 an thi | THE CHIN EXPRESS\nHome Asia Thailand ah siangngakchia phormi motor aa let i minung 13 an thi\nThailand ah siangngakchia phormi motor aa let i minung 13 an thi\nThailand ram, Bangkok khuapi ah tuni ahkhan motor pakhat cu lam kuih a timh lio ah aa let i minung 13 an thi. A tam deuh cu siangngakchia an si.\nMotor aa leh lio ahcun a hnu lei ah a tthumi minung pawl cu lam cung ah an i hlonh hna.\n“A hmun ah minung 12 an thi, a dang pakhat cu sizung ah a thi. A thimi chung ah minung 9 cu company ah rianttuan dingin seh thilri cawnnak aa limka siangngakchia an si hna ,” tiah palek bawi Samran Chaytao nih a chim.\nMotor chung ahhin minung 18 an i cit. Siangngakchia le company rianttuan pawl cu sehthilri cawnnak an lim lawmhnak puai an tuah hnu leng an chuah ah atu bantuk in thil an ton hi a si.\nA nungmi 5 lakah 2 cu an hma fak tuk.\nThailand ram cu vawlei cung ah lam accident in thih a tambiknak ram pakhat a si ve. Zuurit buin motor mongh le rang tuk in mongh ruangah accident a chuak bik.\nNi kum March thla ahkhan Thailand nichuahchaklei ah holiday in a kirmi bus pakhat cu thingkung aa pah i minung 18 an thi, mi tampi hliamhma an rak tuar.\nVawlei Ngandamnak Bu (WHO) nih naite ah report a chuah i Thailand ram ahcun minung 100,000 ah 33 hi lam accident in an thi peng a ti. US ahcun minung 100,000 ah 12 lawng an thi. – CNA


Tutan Kawlram Boruak He Petlai In CNF/A Col.Solomon Ton Baruahnak. Rak Rel Hrimh! – Chuncha News\nTutan Kawlram Boruak He Petlai In CNF/A Col.Solomon Ton Baruahnak. Rak Rel Hrimh!\nNihin Febuary 1 ni ah Kawl ralkap nih uknak an vna lak sinnin vawleicung mizapi cu thinphang le thlalau in kan um cio hna. Hi kong he pehtlai in kan Chin mi caah nunak thap in ramca rian a tuan cu Col. Solomon Thang Ding cu CBN nih biaruahnak kan ngeih. Atanglei ah tling deuh in rak rel ve law.\nCBN: 2020 Kawlram thimnak kha NLD nih teinak an hmuh tikah USDP le Ralkap nih mah thimnak hi a dik lo cu caah a thar in thimnak kan tuah piak than uh an ti mi zawn ahkhan nang zeitin dah na hmuh ?\nSolomon: Aw politic si i Kawl te cu buai an duh ah cun kawlram cu buai awk tamtuk. Kan ni uk nak le kan kal mi hrim hi hlan piin a chia tuk mi a si i a dik mi chuah hi cu a har ko lai buai ding lawngte a si ko kap hninh in.\nCBN: Nihin ah ralkap nih uknak an lak mi cung ah tlangcung hriamtlai (a bik in CNF) nih nan lungput zeidah a si?\nSolomon: Ralkap nih uk nak lak cu ho nih kan duh mi si lo.\nCBN: A tu ah NLD nih teinak kha zuatuak 83 tluk an co I, rian zong pek an i tim Febuary nikhat cu Hludaw meeting ding kha a si mah lio ah ralkap nawl ngeihnak an lak i thimnak thar kan tuah than lai an ti mi hi a si kho lai tiah na ruat maw?\nSolomon: Aw an mah kap hnih an i chawnh i an ni hmuh thiam hau mi si. Cucu an ni hmuh thiam lo ca ah a tu hi tin hin ralkap nih an ti mi si ti in ka ruah ko.\nCBN: General Min Aung Hliang nih 2008 phunghram pi hi nan zulh lo ahcun hrawh khawh a si tiah a chim cu kong he pehtlai in hal kan duh mi cu a tu Phunghram hi a hrawh in hrawh ah maw a that deuh lai si lo le a remh in remh ah dah?\nSolomon: Tlang cung mi nih kan duh mi phunghrampi chuah ding ah cun a zei poh kan duh ko.\nCBN: Kawl Ralkap nih uknak an van lak thawng van theih in Chin mizapi an thin a phang, ral i kahnak le kuliphurhternak a chuak than sual lai tiah thin domh in an um mah kong he pehtlai in mizapi sin ah chim na duh mi?\nSolomon: Aw kawl te zia cu chim awk tha lo a sining hoih in kal mi si i tih ding um lo, kan nih tlangcung mi NCA min thu mi ca ah cun a tha ko lai tih ding si lo. Mah le rian cio kha tuan ko uh, a dik mi thawngpang tu chim hna sehlaw mah nih tawnchom in mah ruahnak in mipi lauter tih ding thawng chim lo kha tha bik lai. Chin mi kan lung rualnak ah hmang ko hna uh sih\nCBN :Kan biaruahnak ah na caan sunglawi na kan pek i lungsau tein kan biahalnak na kan leh caah lunglawmhnak tampi kan ngei. Solomon: ka lawm tuk ve.Credit:CBN News\nRelchih: Nihin myanmar ramkomh ah tatmadaw nih cozah uknak cu a lak tthan taktak cang. Zing suimilam 8:30 am ah rampi uknak cu general min aung hlaing sin ah ap a si cang tiah ralkap tv a si mi myawady tv nih a thanh cang.\n2020 thimnak ah thimfung firnak le tlamtlin lonak a um ruang ah ramkhel daihnak a hawh ruang ah ramrian cu tatmadaw nih kan lak tiah tatmadaw lei nih an thanh cang. A tulio myanmar ramkomh cozah hruaitu a si mi president u win myint le daw aung san suu kyi telh in, ramkulh ramthen chief minister hna zong tlaih an si cang.\nRalkap nih uknak an lak thawk vice-president pakhat a si mi u myint swe cu caankarlak rampi president ah an thim chung. Ramchung ah kumkhat chung zualral thawng an thanh i, ralkap nih kumkhat chung uknak an i tlaih lai.\nTatmadaw nih an tlaih mi hna chung ah nld party hruaitu upa hna leng ah ramkhel cawlcang tu zeimawzat an i tel. Sianghngakchia hruaitu hna zong an i tel tiah theih a si. Atu tiang ah nld chimrelnak nawl ngeitu monywa u aung shin, 88 sianghngakchia hruaitu ko min ko naing, ko mya aye, ba-ka-tha hruaitu min thwe thit hna zong an tlaih hna tiah theih a si.\nYangon khuapi chung ah tatmadaw security pawl tampi an chiah cang hna i, zing suimilam 7:00 am hnu in security an rengh. Yangon international airport zong luhchuah an phih cang. Ramchung ah internet line le phone line an thah ruang ah atm in phaisa an chuah kho lo i, mitam pi thinphang le thlalau in an um tiah mithmutu hna nih social media ah an tar. Source: bbc\nRelchap: president donald trump cu february 8 ni thawk in biaceihnak hram an thawk cang lai. President donald trump nih a hlanmi sihni lawyer 5 cu nizan zanlei in an i let than. Zeirungah an i let timi fiang in an chimmi um rih lo. Asinain president trump he an ruahnak a kalh caah a si lai tiah zumh a si. President trump tazacuainak cu zarh khat lawng a duh cang caah aho nih a sihnih an tuan lai timi a fiang rih lo.\nNews cheukhat nih cun president trump nih a sihni pawl cu keimah tein tazacuainak ah ka kal ko lai tiah a ti hna caah atu bantuk in a sihni pawl an i letnak a si tiah an chim.\nUSA White House Lei In Kawlram Kong Cathluan An Chuah,Phunglam Ning Tein Dantat Nak Pek Ding In An I Timh!\nSuu Kyi Nih Zeitluk In Dah Kawl Ralkap Pawl An Duh Ning A Rak Zul Hna Ii An I Fiang Kho Lo


SALAI LUNG THLI TUM A LUNG AA THLENG CANG: PU TIN DUH THANG – The Chinlung Post\nJuly 26, 2020 admin Local News 0\n25 July 2020 Ni Ah Khan, Salai LTT Cu Damascus Hauka Ah Thlarau nih Teng Lak A Kah I A Min Thlen A si Cang. 2020 Myanmar rampi election lamthluan ah miphundang Party a tanh tuk mi le NLD ai thih pi dengmi ,”Salai Lung Thli Tum cu Miphun dawt nak” Nationalism thlarau nih teng lakin a kah.\nMah cucun, kawl mi phun nih cung lei in Varit na duh ah cepa i laak ti mi pupa phung bantuk an duh poh in an kan nawn nok nak cu a van i fiang tuk cang caah, Thantlang peng in MLA cuh ai tim vecang tiah theih a si, thazang pe cio hna usih. Salai Van Bawi Lian te,Lungthlitum kheng,te pawl ,Chinchin te pawl bantuk hi tha peek a phu mi an si.\nAi tinhnak belte hi a tha lolei a si sual hnga dek maw? a si cu ka zumlo.Kan theih bantuk in,Damascus lam pi ah thiang thla rau do tu Soul cu ,”Pthian nih ceu nak in tlu lak in akah,Mah hnu cun, Saul sitilo in ,”Paul tiah thlen a si.Mahbantuk in,”Salai Lungthitum ti lawng si ti lo in,,”Salai Lung thli Tum Kheng (Pakheng)tiah thlen a si i,a lungthlitum kheengtu si hram dingin duhsaknak sangbik kan pek. Credit Pu Tin Duh Thang.\nSalai LTT Thanhnak Tuahmi: Fimcawnnak le rum kawlnak hnu in ram le miphun ca pumpeknak lamthluan lei ah Caan sau ngai khua ka ruah hnu ah tukum thimnak ah Thantlang peng Pyine No.2 in luh ve ding biachahnak ka tuah, ka nu le ka pa zong nih thluachuah an ka ham piak cang. Fimcawnnak ah India college tha bik a si vemi Loyola College in bachelor ‘first class’ ka dih, ka chunmang a simi England zong ah MBA ka dih fawn.\nPumpak rumnak chawva zong ka kawl than i ka tinhmi dirhmun cu ka phan cang. Atu hi ram le miphun caah ka sining dihlak ka pek caan a si cang tiah ka ruah. Ram le miphun caah saduhthah tampi ka ngei ve, nain ka saduhthah tlinter ding ah midang rinh awk an tha lo timi fiang tein ka theih. Hi ruang ah keimah pumpak hrimhrim luh ka tim hi a si.\nChinram caah ka saduhthah ka tlinter khawhnak ding caah cun Chief Minister tal ka si te hrimhrim a hau. Kum 15 maw kum 30 tiang a rau kho.Suu Kyi cu ka uar tuk, ka thih hnu tiang zong ah ka upat ko lai. Nain, ‘central power’ a tam tuknak party NLD ah cun zeitik hmanh ah luh kaa tim lo. Doh zong ka tim fawn hna lo, an tlamtlin lonak belte cu ka phuan pah te ko lai. Bawmh khawh tawk zong bawmh ka timh fawn hna.\nCun, CNLD bantuk in thutnak ngah duh ah miphun min zuar kaa tim bak lo. Ka party min ah Chin ka telh(te lai) ruang ah vote pek ding ka si lai lo, ka tuahsernak tuanbia le miphun ka dawt le dawt lo ruang deuh ah vote pek or pek lo ding a si lai.Pumpak hlawknak caah si loin miphun caah riantuan a duhmi poahpoah he rian ka tuanti lai, hawikom ka ser hna lai. Nain,pumpak hlawknak a duhmi belte cu hrial an si lai.\nKeimah meehmun ah aa cuh ding hi Dr. Hmuh Thang, Saya Rung Kaw le MP Ni Sui Lian an si. Miphun a dawmi lawngte an si ve. Keimah caah harnak tampi a um lai, nain a dikmi zumhnak a um ko ahcun teinak a um hrimhrim lai tiah ka zumh. A donghnak ah, MP ka tlin ahcun ka ngahmi hlawh fangkhat hmanh kaa lak lai lo. Keimah nak a herh deuhmi sifak harsa bawmhnak caah a dihlak in ka hlut lai. Pathian nih lam ka hruai hram ko seh. Salai Lungthlitum


Source: United Nations Department of Public Information, Myanmar\nMikip nih ngeihmi thiltikhawhnak tinvo theihternak\n10 December 1948 ni ah United Nations chungtel pawl tonpumhnak ah mi kip nih ngeihmi thilti khawhnak tinvo theihternak kha UN General Assembly (Bupi meting) nih an fehter cang tinak theihternak an tuah. Cu theihternak ca a tlamtling tein a hnulei catlap ah ai tel. Hi bantukin ram tuanbia ah a biapi mi thawng theiternak an tuah dih hnuah hi UN chungtel tonpumhnak nih theihternak cu zapi nih an theihhngalh khawh nakhnga theihter cio chin ding le cu hleiah ram kip a siloah ram khat le ram khat thleidannak um lo tein a biapi bik in sianginn ah le cacawnnak hmun kip ah cu theihternak cu phawt cio dih ding, zapi hmuh khawhnak dingah chiahpiak ding, relter ding le a sullam zong chimh cio dingah an nawl dih hna.\nMi vialte hmaizah upat awk le mi vialte he ai tlukmi thilti khawhnak kan ngei cio ti hngalh khawhnak cu mi vialte i zalonnak, a phungning tein thil tinak le daihnak timi hna i a hrampi a si caah siseh,\nMikip ngeihmi thilti khawhnak tinvo kha zeirel loin um cu mi vialte i upat awk tlak mi ziaza tha hna kha hrawkralnak a chuahter caah siseh, zalong tein biachim khawhnak, zalong tein biak khawhnak, tihphannak um lo le duhherhnak ah zalong tein um khawhnak kha mi vialte saduhthah ngan pi a si tiah thawngthanh cia a si caah siseh,\nMi vialte hna kha a phungning lo le zawmhtaih hremuk nak kha hrial awk a that lo caah a hnu bik ah hriamnam a lak i raldohnak a um nakhnga lo mi kip nih ngeihmi thilti khawhnak tinvo kha upadi nih a runven le a khamh awk a si caah siseh,\nRam khat le ram khat dawhria tein pehtlaihnak kha thanchoternak tuah a herh caah siseh,\nUN chungtel hna nih minung upat tihzah awk a tlak zia, nu le pa hna nih ngeihmi ai khat mi thiltikhawhnak tinvo hna kha UN nih kan upat i kan zumh ko tiah a fehter than cangmi a si caah le minung thanchonak le minung nunnak a dotdot in zalong tein a thancho deuh chin lengmang nakhnga siseh,\nUN chungtel hna nih United Nations he i kawmh in mi kip nih ngeihmi thiltikhawhnak tinvo, zalong tein thiltikhawhnak a hrampi hna kha UN chungtel kip nih kan upat kan zulh ko lai i thazang kan pek ko lai tiah bia kan i kam cang caah siseh,\nBupi tonh pumhnak (General Assembly) nih\nMikip nih ngeih mi thiltikhawhnak tinvo theihternak kha miphun kip nih cinken theihhngalhnak dingah le ram kip nih cun mi kip nih ngeihmi thiltikhawhnak tinvo le zalonnak kha upat le zulh ding, chim chin cio dingah kan ni zuam cio lai tiah siseh, UN chungtel kip ram hna le cu ram ukmi hna chung a um mi minung vialte nih cu mi kip thiltikhawhnak tinvo ngeihmi le zalonnak kha tha tein zulh cio dingah kan ni zuam lai tiah siseh, cu mikip thiltikhawhnak ngeihmi tinvo theihternak kha ram kip le miphun kip nih tlamtling tein kan tuah khawh cio nakhnga kan ni zuam lai tiah a tu thawngthanhnak kan tuah.\nMi vialte hna cu zalong te, ai tluk te le upat tihzah awktlak le thiltikhawhnak tinvo a ngei in a chuak mi kan si dih. Minung cu a chia a tha thleidang khomi ruahnak le theihthiamnak ziaza tha a ngeimi kan si caah pakhat le pakhat dawtnak he i pehtlaihnak le i hawikawmhnak ngeih ding kan si.\nMi vialte hna cu mi kip ngeihmi thiltikhawhnak tinvo vialte he pehtlai in thawngthanhnak ca chungah a ummi thiltikhawhnak le zalonnak vialte hna kha kan ngei dih. Miphun, vunhawng, nu le pa, holh, biaknak, nainganzi ruahnak a siloah a dang ruahnak, ram he a pehtlaimi a siloah minung nuncan niamsannak he pehtlaimi a hram thilri ngeihnak, chuahkehnak le a dangdang niamsannak ruangah pakhat le pakhat thleidannak umter ding a si lo.\nCu hleiah mi pakhat a umnak ram a siloah mi pakhat a umnak nainganzi ruangah siseh, uknak hmunhma ruangah siseh ram khat le ram khat pehtlainak ruangah siseh, mi pakhat umnak hmunhma ruangah siseh ram pakhat cu zalong tein ai ukmi ram a si ah siseh, a siloah UN nih a zohkhenhmi ram a si ah siseh, a siloah mahte uknak a cheu bang\na hmumi ram a si ah siseh cu bantukin uknak tlamtling a hmu lomi ram a si ah siseh pakhat le pakhat thleidannak a um lai lo.\nA ho paoh mi vialte nunnak nawl, zalong tein umnak le himte le thlaphang lo tein umnak nawl kan ngei dih.\nA hohmanh sal zuatnak, sal bantukin duh paoh rian fialnak, tuah lo ding a si lai. Minung kha sal bantukin a phungning loin rianfialnak sal cawknak le zuarnak a siloah cu bantuk phunphai a simi riantuannak kha thlauh le kham dih a si lai.\nMi zei cung hmanhah hremnak puarthaunak minung bantuk siloin zohchuhnak le dantatnak hna kha tuah lo ding a si lai.\nMi zeihmanh upadi hmai ah minung pakhat a sinak kha theihhngalhpiak ding a si lai.\nA hohmanh upadi hmai ah an i tluk cio hlei ah upadi runvennak ah thleidannak um lo tein ai tluk cio tein tinco khawh a si. Hi thawng theihternak chung a ummi kongkau duh lo ruangah doh in thleidannak, cu ti thleidannak tuah duh ruangah mi dang va sawmnak timi tuahsernak in runven awk ah ai tluk cio tein tinconak ngeih khawh a si.\nPhunghram upadi asiloah upadi nih mi zeipaoh a pek cio mi thiltikhawhnak kha a dang mi pakhat nih a hrawhhral sual a si ahcun cu hrawhhral ruangah a cangmi harnak le fahnak a huahmi caah a mah umnak ram biacaihnak zung nih pelloin damter than le rulhthanak tuahpiak a si lai.\nAhohmanh upadi ning loin tlaihkhihnak, thongthlaknak le ram chungin chuahternak kha an inter lai lo.\nThiltikhawhnak le tuanvo pekmi kongkau ah biachahnak tuah tikah siseh, mah sualnak ruangah tazacuai tikah mi zeihmanh zalawngte le duhdanhnak a um lo mi biacaihnak zung i a chuakmi mi zapi hmai ah ai ruangte le aitluk cio tein bia theihpiak le caihpiak a si lai.\n(1) Mi zapi hmai ah upadi ningin hlathlai tikah sualnak na ngei tiah biacaihnak zung nih fiang tein biachahnak a um hlan tiang tazacuainak a ingtu paoh cu sualnak na ngei lo tiah ruah an si lai. Cu bia an caih tikah sualnak an puhmi caah piang tein a leh, a chim khawhnak caah a herh mi kha an bawmh lai.\n(2) Mi pakhat kha ram upadi ning le ram kip upadi ningin sualnak a si lomi riantuannak le thiltisualnak ruangah tazacuai ding a si lo. Cu hlei ah biacaihnak zunng nih suaknak phawt a si tik zongah a tuar dingmi dantatnak leng piin sualnak man kha dantat ding a si fawn lai lo.\nAhohmanh amah duh tein dai tein umnak, amah a chungkhar , amah a umnak inn, pakhat le pakhat cakuatnak in siseh upadi ning a si lomi ningin amah upatnak le minthatnak a hmuhmi caah hranhram in hnahnawh le tuaitamnak pek ding a si lai lo. Ahohmanh cu bantukin pakhat le pakhat hnahnawhnak le tihmuarnak a um ahcun upadi ningin runvennak pek khawh a si.\n(1) Mi vialte nih mah peng mah ram chungah duh paoh zalong tein thialkamnak le umkalmak nawl an ngei dih.\n(2) Mi vialte nih amah a umnak ram in siseh, ka dang ram dang in siseh, chuahtaknak nawl le kirthannak nawl an ngei.\n(1) Mi vialte nih hremnak le tuarinnak in an luatkhawh nakhnga, ka dang ram dangah dai tein dornak le umnak nawl an ngei dih.\n(2) Nainganzi he a pehtlai lomi sualnak ah siseh, UN nih ai tinhmi le cu ai tinhmi he a ralkahmi sualnak caah siseh, a hmanmi thil tuah sualnak ruangah tazacuainak a in ahcun a cunglei kan chimmi mi kip ngeihmi thiltikhawhnak tinvo hna hi hman khawh a si lai lo.\n(1) Mi vialte hna cu ram pakhat i ram chungmi sinak nawl a ngei.\n(2) Upadi ning lo piin mi pakhat kha ram chungmi na si lo ti khawh a si lo. Ram chung sinak khan thlennak nawl na ngei lo ti khawh zong a si fawn lo.\n(1) A kum a tling cangmi nu le pa hna kha miphun ruangah siseh, ram pakhat khat i ram chungmi si ruangah siseh, biaknak ruangah siseh, thleidannak um lo tein thitumnak nawl le innchungkhar thar tuah sernak nawl an ngei dih. A cu kan chimmi nu le pa hna nih nu le va in an ni fonhtonh i an i hawikawmhnak an umti lio caan ah siseh,\ncu innchungkhar sinak kha hrawhthannak in an i thennak ah siseh, i thitumnak he pehtlai in ai khatmi thiltikhawhnak tinvo an ngei ve ve.\n(2) Cu monu le mopa hna cu an pahnih tein lungthin zalong tein thitumnak tuah duhnak an ngeih lawngah thitumnak tuah khawhnak nawl an ngei cio.\n(3) Innchungkhar pakhat cu mi bu i a hrampi pakhat a si. Cu innchungkhar cu mi bupi le a cozah nih zohkhenh kilven awk a rian a si.\n(1) Mi vialte hna cu mi pakhat nih siseh, mi dang a hrawm in siseh, thilri hna kha covo ngeihnak nawl an ngei.\n(2) Upadi ning lo piin a hohmanh thilri tinvo na ngei kho lo ti khawh a si lo.\nMi vialte hna cu zalong tein khuaruah khawhnak, zalong tein mah ruahnak chim khawhnak le zalong tein duhmi paoh biak khawhnak nawl kan ngei dih. Hi mi kip nih kan ngeihmi thiltikhawhnak tinvo ah mah biaknak le zumhnak kha zalong tein thialkam khawhnak lengah mi pakhat lawng siseh, mi dang he fonh in siseh, mi zapi hmai le mi zapi hmai lo ah siseh , mah biaknak le zumhnak kha zalong tein cawnpiakkhawhnak, mah zumhmi kha zalong tein biak khawhnak le thazang zong in tuahser khawhnak nawl zong ai tel chih.\nMi vialte hna cu mah duh paohte le zalong tein ruah khawhnak le mah ruahnak kha chimrel khawhnak kan ngei dih. Cu thiltikhawhnak hna cu tuaitamnak um lo tein zalong tein khuaruah khawhnak lengah ram le hmunhma zoh hau loin thawngpang le ruahnak hna kha phun khat khat in zalong tein kawl khawhnak, hmuh khawhnak le phawtzamhnak nawl zong kan ngei.\n(1) Mi zeipaoh nih zalongte le dai tein tonpumhnak nawl le a bu tuahnak nawl kan ngei.\n(2) Ahohmanh kha bu pakhat khat ah a hramharm lo piin luhter ding a si lai lo.\n(1) Mi zeihmanh nih mahumnak ram uknak kongkau ah pumpak in siseh, zalong tein thimmi aiawh in siseh, telnak nawl an ngei.\n(2) Mi zeihmanh nih mah umnak ram a cozah riantuannak ah aitluk airuang cio tein hmuh le telnak nawl an ngei.\n(3) Mi zapi duhnak kha ram uknak ah a hrampi a si lai. Mah mi zapi duhnak kha a caan kha nan then lai i a hmanmi thimnak in aiawhtu hna kha nan thim hna lai. Cu thimnak ah mi vialte hna cu aitluk aikhat mi me peknak nawl a ngei hlei ah cu thimnak ah a thli tein me peknak in siseh, a khat mi zalong tein me peknak in siseh, tuah asi lai.\nMi zeipaoh mi bu chungtel a si caah chiatthat kongkau ah rungvengtu le hnangamtertu ngeih a herh hlei ah nainganzi zuamnak in siseh, ram kip fonh zuamnak in siseh, ram kip an ni hruainak le uknak phunglam le vawlei tangchuak thilri hna in mipakhat upat awktlak a sinak le a lungthin a ziaza kha zalong tein a than khawhnak caah a herhmi chawva, chiatthat kongkau ah i zawnruahnak le ngeihmi thiltikhawhnak nunphung hna kha hmannak nawl a ngei.\n(1) Mi vialte nih riantuan khawhnak nawl, mah duhmi pawcawmnak rian hna kha duhpaoh le zalong tein thim khawhnak, mah tuanmi rian ah hmuh ding ningte hmuh khawh lengmang i riantuan a nuam mi rian hmuh khawhnak siseh, riantuan awk a ngei lomi sinak in luat khawhnak caah siseh tuahnak nawl kan ngei.\n(2) Mi vialte hna nih thleidannak umlo tein ai khatmi rian caah ai khatmi tuan man hmuhnak nawl an ngei.\n(3) Rian a tuan mi kip nih amah pumpak caah le a innchungkhar caah minung tihzah upat awk kan si ning tein kan eidin khawhnak hnga a zafang ai tlak ai za ding in tuan man hmuhnak nawl a ngei. A herh a si ahcun phun dang zong in midang bawmhnak kha hmuh khawh thannak nawl a ngei.\n(4) Mi vialte nih mah thathnemnak runvenkhawhnak caah riantuan mi bu tuahnak le bu luh khawhnak nawl zong a ngei.\nMi vialte nih riantuan man lahkhah he ai tlak ai rem tiah a caan an khiahmi riantuannak in i dinh caan le a zei maw caan ah ai tlak ai rem tiah an khiahmi riantuannak in manh caan ah dinhnak nawl a ngei.\n(1) Mivialte nih amah pumpak ca le a innchungkhar caah ngandam te le tha tein nun khawhnak caah a herhmi eidin, thilpuan, umnak inn, siai bawmhnak le a herhmi bawmhchanhnak hna kha hmuh khawhnak nawl a ngei. Cu hleiah rian a ngeih lo caan, dam lo caan, kut ke cawlcangh khawh lo caan, nuhmei pahmei si caan, kum khua upat tik caan, mah pumpak in eidin awk kawl khawh lo caan le rawl ei awk kawl khawhnak sullam a um lo tikah, mizei hmanh nih hnangam lungdai tein eidin le um khawhnak nawl kan ngei cio.\n(2) Fale nule nih le ngakchia hna nih a hlei ce in zohkhenhnak le bawmhnak kha hmuhnak nawl an ngei. Upadi ding tein ai thi ummi nu le va si hna seh, phun dang in ai thi ummi hna siseh, hrinmi fa le vialte hna cu ai khat mi kilvennak, zohkhenhnak bawmhnak kha hmuhnak nawl an ngei.\n(1) Mi vialte hna nih cacawn khawhnak nawl kan ngei dih. A tlawm bik in tangli le a hram dawmhnak catang hna kai khawhnak cu man pek loin kaiter an si lai. Tangli\ntiang cu mi zapi nih cawn hrimhrim ding a si lai. Sehlei cawnnak le pawcawmnak a tha mi cawnnak hna kha mizapi nih cawn khawhnak nawl an ngei lai. Catang sangmi cawnnak zongah an thiamnak cungah zohin aitluk cio tein cacawn khawhnak nawl an ngei cio lai.\n(2) Cacawn tikah minung thinlung ziaza thanchonak lawng siloin mi kip nih thiltikhawhnak ngeihmi tinvo le zalong tein um khawhnak a hrampi upat thiamnak zong kha a thancho a karh khawhnak hnga timi tinhnak he cacawnpiak ding a si lai. Cacawnnak cu ram kip, miphun kip le biaknak bu kip hna pakhat le pakhat theihthiamnak, tuarin khawhnak, le hawikhawmhnak kha thazang petu a si lai. Cu hleiah ram chung daihnak a hmun khawhnak hnga UN i a cawlcanghnak le a rian hna zong kha a bawm chantu a si lai.\n(3) Hringtu nu le pa hna cu an ngeih mi an fa le nih an cawn dingmi fimthiamnak a phunphun hna kha thimpiak awk ah a hmasa bik tinvo ngeitu an si lai.\n(1) Mi vialte hna nih an nunphung le an phunglam ah zalong tein tuahkhawhnak le telkhawhnak, thil dawh serthiamnak (arts) ah zalong tein zulhkhawh, hman khawhnak le i nuamhhnaih khawhnak, ningcang tein tuaktan mi fimthiamnak le hngalhnak (Science) thanchoternak caah zalong tein tuah khawhnak, tel kahwhnak le cu fimthiamnak i a santlaihnak a thathnemnak zong kha zalong tein hman khawh cionak nawl a um.\n(2) Mi vialte hna cu ningcang tein tuaktan mi fimthiamnak le hngalhnak (Science), catial thiamnak le thil dawh serthiamnak (arts) ruangah a chuakmi tihzah upatnak, tangka le thilri thathnemnak hna kha an hmuh khawhnak hnga runvenpiaknak nawl an ngei.\nMi vialte hna nih hi thawngthanhnak catlap chungah a telmi le a chimmi mikip nih ngeihmi thiltikhawhnak tinvo le zalong tein um khawhnak hna kha tlamtling tein an hmuh khawhnak hnga pakhat le pakhat i pehtlaihnak , i hawikawmhnak le ram kip pehtlaihnak i a thathnemnak hna kha hmannak nawl an ngei.\n(1) Mah nuncan sining ziaza zalong tein a thanchoter kho tu mibu pakhat thatnak caah mikip nih tuanvo kan ngei cio.\n(2) Mah i ngeihmi thil ti khawhnak tinvo le zalonnak hna kha hman tikah mi kip nih an ngeihmi thilti khawhnak tinvo le zalonnak hna kha theihhngalh piak le upat awk caah siseh, Democracy phunglam a hmangmi mibu caah ziaza tha tein an nun khawhnak hlei ah khuaram daihnak le mi vialte thathnemnak a chuah khawhnak hnga le ai ruang tein an tuah khawhnak hnga upadi nih ri a khiahpiak lai.\n(3) Cu mi kip ngeihmi thilti khawhnak tinvo le zalonnak hna kha UN ai tinhmi siseh, UN i an phunghram duhnak he siseh, a zei ti sihmanh ah a ralkah in hman khawh a si lai lo.\nHi thawngtheihternak ca tlap chung ah aitelmi mi kip nih ngeihmi thilti khawhnak tinvo le zalonnak hna rawhralnak caah ram pakhat ca mi bu pakhat ca le mi pakhat caah tuahnak nawl ka ngei tiah siseh, pumpak in tuahnak nawl ka ngei tiah siseh a sullam lak ding a si lai lo.\nMyanmar, India and Bangladesh\nIt belongs to the Sino-Tibetan family, Tibeto-Burman group and is spoken by 446,264 people in Myanmar, Bangladesh and India where it is taught in primary schools.


EXODUS 7 HCL - Bawipa nih khan Moses cu a thawh i, - Bible Search\n1Bawipa nih khan Moses cu a thawh i, “Zohhmanh, nangmah cu Faro caah Pathian bantuk ah kan ser lai i na u Aaron nih na profet bantukin a sinah bia a chim lai. 2Na tuah awk a si tiah kan chimhmi vialte kha Aaron cu na chimh lai i Aaron nih cun Faro kha, Israel mi cu hi ram hin chuahter hna, tiah a chimh lai. 3Sihmanhsehlaw Faro cu a lung ka òhawnter lai i Izipt ram chungah hin khuaruahharmi thil tampi ka tuah lai nain 4na bia a ngai duh lai lo. Cu tikah ka òhawnnak cu Izipt ram ah khan ka langhter lai i Izipt mi kha fak piin dan ka tat hna lai; cun ka ralkapbu, Israel mi kha Izipt ram cun ka chuahpi hna lai. 5Izipt mi nih cun an cung i ka kut ka hler tik le Israel mi kha an ram chungin ka chuahpi hna tikah, keimah cu Bawipa ka si kha an hngalh lai,” a ti. 6Bawipa nih nan tuah lai tiah nawl a pekmi hna cu Moses le Aaron nih khan an tuah. 7Faro sin i bia an va chim ah khan Moses cu kum sawm riat a si i Aaron cu kum sawm riat le kum thum a si.\n8Cun Bawipa nih Moses le Aaron cu a thawh hna i, 9“Faro nih a rak in thawh hna i, ‘Nan tuah khawh taktak le tuah khawh taktak lo cu khuaruahharmi thil nan tuahmi in ta nan langhter,’ an ti hna ahcun, Moses nih Aaron kha, ‘Na òhiangòhunh kha i lak law Faro hmaiah khan hlonh law rul ah canter,’ na ti lai,” tiah a ti hna. 10Moses le Aaron cu Faro sinah khan an va kal i Bawipa nih a fial hna bang khan an va tuah. Aaron nih khan a òhiangòhunh cu Faro hmaiah khan a hlonh i rul ah aa cang. 11Cun Faro nih a mifim le camhthiam pawl kha a auh ve hna i annih zong nih cu bantuk cu an tuah khawh ve. 12An òhiangòhunh kha an hlonh ve hna i rul ah an i cang ve. Sihmanhsehlaw Aaron òhiangòhunh nih khan a dolh dih hna. 13Faro cu a lung a òhawng i Bawipa nih a chim bantukte khan an bia kha ngaih a duh lo.\n14Cun Bawipa nih Moses cu a thawh i, “Faro cu a lung a òhawng ngaingai i Israel mi hna kalter kha a duh lo. 15Cucaah cun va kal u law Faro cu Nail tiva i a kal caan zinglei ah va tong u. Tiva kam khan rak hngak u. Rul ah aa cangmi òhiangòhunh kha i put u. 16Cun Faro cu, ‘Hebru mi Pathian Bawipa nih, nangmah sinah a kan thlah i, “Thetse ram ah an ka biak khawh nakhnga ka mi cu chuahter hna,” a ti tiah va chim a ka ti, asinain atu tiang na ngai duh lo. 17Cucaah Bawipa chimmi cu, “Ka tuah laimi thil thawng hin Bawipa ka si cu na hngalh lai,” ti hi a si. Zohhmanh, hi òhiangòhunh hin tiva ti kha ka tuk lai i thisen ah a cang lai. 18Nga kha an thi lai i tiva kha a thut in a thut lai caah Izipt mi nih an ding kho lai lo,’ na ti lai,” tiah a ti.\n19Bawipa nih Moses cu a thawh i, “Aaron kha, ‘Na òhiangòhunh cu Izipt ram chung ti vialte cungah hler tuah, tiva si hna seh, tilak si hna seh, tidil si hna seh, an cungah hler tuah. Ti cu thisen ah an i cang dih lai i ram chungah khan a dihlak in thisen a um lai, thing tikuang le lung tikuang hmanh ah thisen cu a um lai,’ tiah chim,” a ti.\n20Moses le Aaron nih cun Bawipa nih a fial hna bang khan an tuah. Faro le a bawi hna hmaiah cun Aaron nih khan a òhiangòhunh cu a hler i tiva kha a tuk, a chung ti vialte kha thisen ah an cang dih. 21A chung nga kha an thi i a thut tuk caah Izipt mi nih a ti kha an ding kho lo. Izipt ram chungah khuazakip ah thisen kha a um dih. 22Cun Izipt mi camhthiam pawl nih khan cu bantuk cu an tuah ve i Faro cu hmasa bantuk òhiamòhiam khan a lung a òhawng ko. Bawipa nih a chim bantukte khan Moses le Aaron cu an bia a ngai duh hna lo. 23Faro cu aa thawh i a inn ah a òin, an tuahmi cu zeihmanh ah a relpiak hna lo. 24Tiva ti kha an din khawh lo caah Izipt mi vialte nih khan tiva tlang kha ti din awk ti kawlnak ah an cawh. 25Bawipa nih tiva a tuk cu ni sarih a si cang.


Ti Kan Thlahpiak/ Pe Cg Uh Tiah SAC Nih KNU Ca A Kuat - The Chin Celebrities\nApril 18, 2022 hleicung@gmail.com Myanmar 0\nKayin ramkulh KNU brigade 6 hmunhma Gyainsaitgyi peng le Gyaitdung pengchung ah KNU nih an phih mi tiva ti cu nithum chung ah an thlah lo a si ahcun, cuka pawng ah ummi khua hna cu kan hrawh lai, tiah nizaan April 17 ah SAC ralkap nih KNU sinah tlerhkhonhnak ca an kuat, tiah KNU nih an chim.\nSAC nih KNU sinah a kuat mi ca ah cun SAC khah-mah-yiah 561 battalion sakhan umnak chak ah phih mi tiva ti cu nithum chung ah nan kan thlahpiak lai, tiah an langhter. KNU in ṭuanvo ngeitu Padoe Saw Taw Ni nih cun, tlerhkhonhnak ca an kan kuat mi cu a dik mi a si i, khuachung mipi hmang in an kan tlerhkhonh hrimhrim ding a si lo, tiah RFA ah a chim.\nKaren Human Right Group (KHRG) nih March thla dih i cathanh a langhter ning ah March thla thok in KNU brigade 6 hmunhma ah SAC ralkap le KNU/KNLA phufonh kar fak ngai in kahdohnak a chuah caah ralzaam dirhmun a phan mi 30,000 hrawng an si cang. Crd- the chin post\nThawng dang- 2022 April 18 – Magway ramṭhen, Htilin peng, Cin khute palik sakhaan cu April 17 zinglei ah PDF-Htilin le a hawikom phu hna nih an kah tiah theih a si. Cu kahdohnak ahcun, mipi hriamtlai phu hna nih palik pawl CDM tuah ding in an fial hna. Palik an zapi te nih CDM tuah ding an lungtling sihmanhsehlaw sakhaan bawi nih a duh lo caah SAC sin ah phone a chawnh. Cucaah sakhaan bawi cu an kah i a thi tiah PDF-Htilin riangeitu nih DVB ah a chim.\n“Sakhaan ah palik 20 leng an um i a dang palik pawl vialte cu chimh khawh an si, sakhaan bawi cu chimh khawh a si lo caah kan kah”. Sakhaan bawi nih SAC phone a chawnh hna ruangh Northwest Headquarters in Jet an rak thlah i a kah ko hna nain a khenmi an um lo tiah a chim. Hriam he CDM a tuahmi palik 20 leng cu PDF-Htilin nih himnak hmun ah an kuat hna lai tiah theih a si.\nYaw hmunhma ah a voikhatnak bik Palik sakhaan lak khawhnak a si i palik sakhaan a umnak khuate hna zong tlaih khawh ding ah kan i zuam lio a si tiah PDF-Htilin nih an thanh. Htilin peng chungah khua 74 a um i khua 70 leng kan tlaih khawh cang tiah YDF Htilin rianngeitu Thazin Zaw nih DVB ah a chim.crd-The Chinland Post .


A fapa nih music thang tuk in a play ruangah hring tu a pa cu fak taktak in Velh a tong – FIAKFAIROCK\nBy vakok tlang on July 15, 2020\nFa le hna hi nu le pa caah cun a sung lawi tuk mi kan si dih, an fa le caah cun sian lo mi zei hmanh an ngei loh. Cu caah kan nu le kan pa nih an kan cawn piak mi hna hi kan ngeih awk le kan zulh awk a herh taktak.\nChia tha thlei dan khawh nak kan ngei cang ko ah cun kan nu le kan pa hna hi mi nih an nehsawh sual nak hnga lo an ral kan ven piak awk a si. Mi tampi cu kan mah le serem ning in chungkhar nih simh tuk ding in i tuah hram a hmang mi kan um tawn. Hi bantuk mi na si sual ve ah cun a rannak in na zia i remh ve.\nkrasang districta ummi chungkhar pakhat hna i an pa bik Rom kum (51) cu a fapa nih music thang tukin a ngeih ruangah an inn pa palik a tuan lio mi cu a thin a hung tuk i meithal in a kah tiah thawng theih a si. Hi palik pa hi Krasang police station ah rian tlai lio mi asi. Hi thil tha lo a tuah ruang hin police officer sinah ai pe i, kei hi misual ka si rak ka tlai uh tiah thil sining a chimh hna.\nPalik pa nih a chim ning cun ka kah mipa hi a ke le a hnak ah ka kah i, ka kah hnuah First Aid ka pek hnuah siizung ah ka kal pi colh tiah a chim.\nMeithal in kah atawng mi fapa cu music hi thang tuk in play a hmang tawn mi asi i, a farnu nih a rem tawn lo caah an i si tawn tiah thawng theih a si.\nBuainak a phanh taktak ah ral chiat ngang tung i, ka chungkhar nih a ka rem la maw/ kan inn pa pawl nih an ka ning la maw ti tuak duh tung lo in mah serem ning paoh i um cu misual he an i dan nak aum lo.


Baibal Tuanbia: Hrenh Mi Khaan Chung Ah - Jehovah Tehte Hna Web Site\nJesuh ruak an vuinak thlan in Piter le Johan an kal hnu ah, Mari cu amah lawng in cuka ahcun a um i a ṭap. Cu hnu ah a kun i thlan chung lei kha, hmasa hmanthlak i kan hmuh bang khan a bih. Cun vancungmi pahnih kha a hmuh hna! Annih nih: ‘Zeicahdah na ṭah?’ tiah an hal.\nMari nih: ‘Ka Bawipa kha an lak cang i khoikadah an chiah ka hngal lo,’ tiah a leh hna. Cun Mari cu aa mer i mipa pakhat a hmuh. Amah nihcun: ‘Ahodah na kawlmi cu a si?’ tiah a hal.\nMari nih cu mipa cu dum cawngtu a si i, Jesuh ruak cu amah nihcun a lak rua tiah a ruah. Cucaah: ‘Na lak a si ahcun na chiahnak kha ka chim tuah,’ tiah a ti. Sihmanhsehlaw a min in a hun auh tik ah, Mari nih Jesuh a si kha a hngalh. A tli i zultu hna kha: ‘Bawipa cu ka hmuh cang!’ a va ti hna.\nCu ni tlai deuh hnu ah, zultu pahnih Emmaus khua lei an kal lio ah khan, mipa pakhat nih a zulh ve hna. Jesuh thah a si cang caah zultu hna cu an ngaih a chia ngaingai. Sihmanhsehlaw an kal pah in mipa nihcun an hna a ngamter deuhmi Baibal chung i thil tampi kong kha a chimh hna. A donghnak ah rawl ei awk i an i dinh tik ah zultu hna nihcun Jesuh a si kha an hngalh. Cun Jesuh cu a lo ṭhan i, zultu pahnih hna cu lamkaltu hna kha amah kong va chimh awk ah Jerusalem lei khulrang in an kir ṭhan.\nMah lio ahcun Jesuh cu Piter sin zong ah a lang ve. Midang nih mah cu an theih tik ah an lau ngaingai. Cun cu zultu pahnih cu Jerusalem lei ah an kal i lamkaltu pawl kha an ton hna. Lampi ah Jesuh an sin i a langh ve nak kong kha an chimh hna. Cu kong an chim lengmang lio ahcun, khuaruahhar awk thil a tlungmi cu nan hngal maw?\nHmanthlak hi zoh hmanh u. Innka cu aa hrenh ko nain an umnak khaan chung ah Jesuh cu a rung lang. Zultu pawl cu an lung aa lawm tuk hringhran! Cucu lunglawmhnak ni a si lo mei? Cu tiang i a zultu hna sih ah Jesuh a langhnak cu voi zeizat a si cang ti nan rel kho maw? Voi nga a si lo mei?\nJesuh a langh lio ah lamkaltu Thomas cu an sin ah a um ve lo. Cucaah zultu pawl nih: ‘Bawipa cu kan hmuh cang!’ tiah an chimh. Sihmanhsehlaw Thomas nihcun keimah hrimhrim nih Jesuh cu ka hmuh lawng ah ka zumh lai a ti. Khi hnu ni riat ah zultu pawl cu hrenh mi a khaan pakhat chung ah an um ṭhan i, cu lio ahcun Thomas zong an sin ah a um ve cang. Chikkhatte ah a khaan chung ahcun Jesuh cu a rung lang. Atu cu Thomas nih a zumh ve cang.\nJohan 20:11-29. Luka 24:13-43.\nMari nih dum cawngtu ah a ruah mipa kha zeidah a chimh, sihmanhsehlaw mah pa cu Jesuh a si ti kha zeitindah a hngalh?\nLamkaltu pahnih Emmaus khua lei an kal lio ah zeidah a cang?\nLamkaltu pahnih nih Jesuh an hmuhnak kong kha lamkaltu dang pawl an chimh hna lio ah zei khuaruahhar thil dah a cang?\nJesuh nih a zultu hna sinah voi zeizat dah aa langhter?\nLamkaltu pawl nih Bawipa an hmuh ti kha Thomas nih a theih tikah zeidah a chim, sihmanhsehlaw mah hnu niriat ah zeidah a cang?\nJohan 20:11-29 rel.\nJohan 20:23 ah minung nih sual ngaihthiamnak nawl an ngei ti kha Jesuh nih a chim duhmi a si maw? Fianter. (Salm 49:2, 7; Isa. 55:7; 1 Tim. 2:5, 6; 1 Johan 2:1, 2)\nLuka 24:13-43 rel.\nBaibal biatak kha lungtho tein kan cohlan khawh nakhnga kan lungthin kha zeitindah kan sersiam khawh? (Luke 24:32, 33; Ezra 7:10, NW : Ezra nih…a lungthin kha a sersiam; Matt. 5:3; Lam. 16:14; Heb. 5:11-14)


Pastor:Pawl le Pathian riantuan tu hna nih’Miphun tanh hi thiang thlarau ngei lo asi maw . – Onlinenungak\nPastor:Pawl le Pathian riantuan tu hna nih’Miphun tanh hi thiang thlarau ngei lo asi maw .\nBy bawi bawi on October 28, 2020\nPastor le Evan, zumtu vialte nih mahle miphun țanh duh lo riang mang in miphun dang țanh deuhnak lungput kan ngeih mi hi zei thlarau dah a si ve?\nBC 175 ah Antiokas Epifanes Siangpahrang nih Grik ram in Vawlei cung ram tampi cu a rak uk hna. Hi chan lioah hin Judah miphun cu harnak a phunphun an rak tawng i an rak chaihmai ngai ngai ve. Cun khatte lei kaap in Siangpahrang nih miphun țanhnak (feeling) ngeih kho hna hlah seh tiin a phunphun in an rak lemsawi ve hna. Tlangbawi cheukhat lungthin cu Antiokas Epifanes nih a lak khawh ve hna caah amah lei ah an țang ve. An biaknak phunglam le Judah nun phung tampi cu an hlawt i Antiokas Cozah duhnak cu an zulh hna, mi tampi cu an lung an thawh ter ngaingai hna.\nHi kong hi tam deuh in hngalh na duh ahcun 1 Makabia 1:11-15, chungah hmuh khawh a si. Cucaah Judah miphun cu Antiokas uknak tangah an miphun lungrualnak cu a rawk dih, a kek dih.\nJudah phun a țanh tu le Judah phun a hlawt tu ( Rahudi & Hasidin) tiin an rak i țhen ve. Grik Cozah uknak harnak chungin an Pathian Yahweh nih a miphun chuah tu dingah Judah Makabia te chungkhar cu a hun hman hna. Vawlei thil Uknak chiakha mi chungah hin Pathian cu a hun i telh tawn i, Amah cungah zumh awk tlak in a nung mi hna cu Laksawng ah Teinak a pek tawn hna.\nPhun țanh Judah Makabia cu Pathian thiang thlarau nih a bomh caah Siangpahrang Antiokas Epifanes cu a tei, Makabia le a hawile nih Ram uknak cu an co i an Biakinn cu dawh tein an remh țhan. Cun lunglomhnak Puai Hanukkah cu Kisliv 25 ni in an thawk i ni riat chung an tuah. Nihin ni tiang Judah mi Puai sunglawi pakhat ah a hung si lan.\nMoses nih a miphun, a ram le a Pathian a țanh ruangah Ezgyp Ram Siangpahrang țhunhdanh sang cu chuahtak in a miphun Judah mi hna harnak cu i hromhve in sal sinak cu aa thim, Heb 11:24-26.\nSihmanhselaw Pathian thiang thlarau nih a umpi caah Faro kut chungin a miphun cu teinak in a chuah pi ve hna.\nPaul nih,”Rom 9:2-4,\n“Ka miphun, ka thi le ka sa a simi hna caah ka ngaih a chia hringhran ko i ka lung chung fahnak cu a dong lo. ”\nAnmah ca i a ṭha ding a si ahcun keimah hi Pathian chiatserhnak in i Khrih he i ṭhen hmanh kha ka duh deuh.\nPaul cu Pathian thiang thlarau in a khat mipa a si lo tiah a ho hmanh nih kan ti ngam lai lo. A miphun caah zeitluk in dah a dir ngam cu chim hau lo a fiang ko.\nCucaah Pastor, Evan le zumtu vialte cu kan miphun le kan ram, kan Pathian caah fakpi in kan dir i kan țanrual chinchin ding a si ti cu kei ka pawm ning a si.\n( Christianity and Nonviolence Action)\nJesuh nih,”Matthai 10:5-7,\n“Jesuh nih mi pahleihnih kha a thlah hna i, “Jentail mi ram ah siseh, Samaria mi hna khua ah siseh, va kal hlah u. Israel miphun chungin a tlaumi tuu hna sin longah khan va kal u.\nCun, ‘Vancung Pennak cu a nai cang,’ tiah va chim hna u.”a ti.\nBawi Jesuh nih a miphun Israel a dirpi i a țanh hna ruangah Pathian fa a si lo, thiang thlarau a ngei lo tiah a hohmanh nih an chim ngam lai lo. Vancung Pennak cu a miphun Israel mi hna caah aa ham mi ko a lo! Mah fale ei ding mi chang cu lak riangmang in Uico pek cu a hmanlo zong a ti rih. Jesuh cu a hohmanh nih a miphun a țanh ruangah sual kan phawt kho lai lo.\nCu ve bantuk in, Kan ram hruaitu le uktu vialte hi a dikmi Pastor tluk tal hi si dih hna sehlaw zeitluk in dah a va țhat hnga! Pathian thiang thlarau a ngei lo mi le miphun a daw lo tu nih ram an uk chung paoh cu miphun tenau caah cun zalonnak a um taktak kho rih lai lo. Kan Pathian caah le, kan miphun le kan ram caah hrințhan cio hna u sihlaw kan ram cu a dam lai i Kan Ram ah Yahshua(Jesuh) cu Bawi a si cang lai.\nKa hla phan mi:\nDawt hlei hrinhniang Lairam dawh e, khuakhirh zung lai ai cang,\nZunglian uk mangbawi vialte lo cang lai, Cungchin Van Bawi fa dawt hrinhniang,\nBiakam phurtu Phuntungtu kan chuah ni ahcun.\nLairam ah Pathian thluachuah tlung ko seh…Amen.\nCredit: Ephraim Lian Rum\nKawl Ralkap Nih Indonesia Le Thailand PR System Bantuk In An Kan Hruai Taaktak Ah Cun An Nawlngaihnak A Nung Zungzal Cang Lai\nGood News : KIA Nih Tlangcung Hriamtlai Phu Nga Fonh In Min Aung Hlaing A Lu Kan Lak Lai\nThinlung A Tongh Tuk : Kung Fu Master Miss Sanda Ku Hringtu A Pa Nih A Fanu Bulh Nak Cu CDM Caah A Hlut Dih\nTuchun Ah Kawlram Palek Minung 19 Cu India Ah An Zam Micheu Cu Lampi An Kal Cuahmah


Uico Ralkap Pawl Anpu Aung Aung Nih Lahkhah A Pek Khawh Ti Hna Lo Caah Hakha Ah Tangka An Fir - DUHNUNG PAR\nMifir ralkap pawl nih Hakha ah tangka an fir mi hi rak zoh hmanh! Pu Ngun Hup te Tangka Ting 10 MMK le Thilri Dangdang SAC Ralkap nih an Lakpiak Hna. Nihin chun Hakhathar ah SAC ralkap nih luh hnawhnak an tuah lio ah Pu Ngun Hup te chungkhar tangka ting 10 MMK le thilri dangdang an lakpiak hna, tiah kan theih.\nPu Ngun Hup te inn an bauh i tangka ting 10 MMK, an fapa nupi tthit lio i laksawng thilri bizu khat, Laithil an fimnak thirkuang kuang 2 le 125 Motorcycle pakhat an lakpiak hna. Cun, inn dang an bauhmi zong a um rih i, thilri pawl an i kalpi, tiah khuami pakhat nih a chim.\nNihin chun Hakhathar an luh hnawh lio ah Hniarlawnthar Gospel Khrihfabu pastor saya Sang Awi telh in pa pasarih an tlaih hna, tiah thawng kan theih. Credit: The Chin Journal, May 6, Hakha\nZualko thawngpang hi relchap rih ko: Lai Tlangval Pahnih Htilin Khua Pawng ah Thah an Tong :Gangaw peng, Oh-hlah khua ah a ummi Lai tlangval pahnih Cung Zung Thang (kum 24) le Jonathan (kum 17) cu May 4 ah Gangaw peng, Htilin khua lonh ah thah an tong, tiah Oh-hlah khua Laimi pastor saya Van Uk Thang nih The Chin Journal ah a chim.\nCung Zung Thang, Jonathan, Tha Nge le a dang an hawipa pakhat hi Haa ser thiam an si i, Magwe ramtthen chung khua kip ah i chok in haa a sermi an si.\nHtilin hrawng ah SAC ralkap le mipi kahdohnak a um tik ah an umnak Oh-hlah ah rak tlun ding in May 4 ah an rak i thawh.\n“Htilin khua lonh i SAC ralkap le mipi an i kah lio he an i tong i an pali ning in an tlaih hna. Cung Zung Thang le Jonathan cu an thah hna i mei in an khangh hna,” tiah saya Uk nih a chim.\n“Tha Nge hi a zaam kho i nihin zinglei ah Oh-hlah khua ah a takpum hliamhma khat he a phan. Cun, an hawipa pakhat hi a thi cang rua tiah an kaltak. A rak thi lo i pawngkam khuami nih an bawmh i khua lei phone an kan chawnh hnu ah nihin chun ah khan kan vung lak,” tiah min phuan duh lo Oh-hlah khua upa pakhat nih The Chin Journal ah a chim ve.\nAtulio Htilin hrawnghrang kahdohnak ruang ah buai tuk in a um lio a si i, mithattu hna i SAC ralkap maw an si, mipi lei dah an si timi zong fiang in an thei hna lo.\nA rak zaam khomi Tha Nge le a hawipa zong hi hliamhma fak ngaiin an tuar caah biahal awk zong an ttha lo, tiah saya Uk nih a chim.\nThah a tongmi tlangval pahnih lak ah Cung Zung Thang hi Lungraang khuami a si i, a nulepa hi Oh-hlah khua ah hlanlio piin a rak pemmi an si.\nNgaihchiatnak a tongmi Cung Zung Thang le Jonathan te chungkhar tthutpinak zong tu zaan ah kan tuah, tiah saya Uk nih a chim chap.\nMay 5, Yangon\nBREAKING: Kawl Ralhrang Nih Hakha Ah Pastor Pakhat Zong An Tlaih Chih Cang\nTotal views : 1791901


PI CHINCHIN PEKTHANG CU ZEIBANTUK NU DAH A SI, THEIHTUK LOMI PI CHINCHIN KONG – The Chinlung Post\nPi Chinchin Pekthang Cu Zeibantuk Nu Dah A Si? (Theih Tuk Lo Mi Pi Chinchin Kong).A liamcia caan zeimawzat ah Chin mi chung in ram hruaitu pasal ttha tampi min chim awk le i uan awk kan ngei. Miphun i hruainak ah, biaknak lei kan zoh a si ahcun nihinni ah nu hna dirhmun cu zeimawzat cawisan a hung si cang. Asinain, ramkhel lei dirhmun zoh ahcun nu dirhmun le kutke kan tep rih lo. I chim ding le i chor ding zong kan nei lo ti khawh a si.\nPahnihnak. Nyein (Shalom) Foundation ah kum hra. Nyein tiah auh mi cu NGO (cozah a si lo mi bu) a si. Abik in ram daihnak kha hmaithlak in rian a ttuan mi bu an si. Cu ah cun kum 10 chung tlangcungmi hriamtlai le ralkap cozah bia chawnhnak ah biatak tein a rak ttuan mi a si. Daihnak a duh mi nu a si.\nPathumnak. Thinlunglei damlonak thlop (trauma healing) a thiam.Tlangcungmi umnak hmunhma ah ramchung ral biatak tein a rak thawh lio ah, pumsa in hliamhma a tuar mi an um bantuk in thluak lei (thinlung) damlonak a ngei mi zong an um. Cu ve bantuk in ral a tu mi ralkap chung lila ah cu bantuk cu an um ve. Mah bantuk in thinlung lei/thluak damlonak a ngei mi hi tlangcungmi hna sin ah kum 10 siseh, Nargis lio ah kum 3 siseh thluak lei damlonak hi a rak thlop mi nu a si.\nPalinak. Daidim Par Women Group dirhtu a si. Kum 2000 lio ah nu hna dirkamh ding le nu dirhmun sersiam nakding ah Falam khua ah “Daidim Par” ti mi nu lei zohkhenh tthithruainak bu a rak dirh hmasa biktu a si. Ahmasa tein nu bawmhchanh le dirkamh hi a rak i hruhpi mi thil a si.Panganak. NBF ah director a ttuan.Tlangcung ramkhel party 21 fonh mi Nationalities Brotherhood Federation (NBF) ah director a ttuan cuahmah mi nu a si. Tlangcung ramkhel party 21 a tthihruai khotu nu a si.\nParuknak. Ram caah ai pumpe mi nu.Kum 2014 ah MRTV nih Kawlram chung ah ram caah ai pumpe mi nu minung 20 an thim mi hna lak ah ai telmi Nu a si.7. CNF ah Ruahnak Petu. Chin National Front (CNF) le cozah remdaihnak cabuai cung biaruahnak an thok in nihin ni tiang CNF ah ruahnak petu a si. Cucaah, hriamnam in miphun dothlennak lei zongah hmuhton a ngei bak mi nu a si.\nPariatnak. Chinchin Pekthang Club.Kum 2015 ah Falam Baptist Church Youth Fellowship hawikomhnak ah Chinchin Pekthang Club cu rak thok a si. Zanglek lei lentecelh hi a huam ngai mi le thazaang a pe bak mi nu a si. 9. A huam bik mi sport cu tennis tuk. Miding fel, mi thinlungttha a si pinah a herhnak te lawngah a holh mi zong a si. Cu lawng hlah sport lei ahcun tennis tuk hi a huam bak mi le a thiam zong a thiam mi a si.\n2015 Thantlang peng thimnak ah mee a thla kho (mee thlak ding ah kumtling) minung 33, 231 lak ah pa hi 16245 an si i, nu hi 16986 an rak si. Pa mee a thla kho mi nakin nu mee a thla kho mi kan tam deuh. Chim duh mi cu nu nih fimkhur tein mee kan thlak (MP kan thim) ahcun kan ram caah thlennak lianngan a chuahpitu ding kan si. Nu kan mee hi biakhiahnak pe khotu a si. Cucaah, nu zong nih nihin Lainu a dirhmun hi felfai tein kan zoh i, cawithlir a hau mi kha biatak tein thazaang kan pek caan a si cang.\nCu caah, kan hawinu, kan chungkhatnu, kan rianttuantti hawinu, fa pahnih a ngei ve mi nu, amah tein a thingphurh sei ai bei mi nu, amah tein a riahcaw ai bei mi nu, thla kua chung nau a rak pawi ve mi nu, An ruahnak tikhur ral pet lo, nu bia in bia tlu hlah, darkhuang sumsel bang cumh len awk tiin” nu hna cu Lai phungthluk nih hnon kan rak si.\nMOLLY ZATHANG: NLD KAN VOTE BAK DING MI AN SI, NLD MEE PEK DING


US senate nih Ukraine bawmhnak ding caah 40b$ cu house ah tlamtling tein an cohlan cang, A cheu 20b$ hi hriamnam cawknak ding caah le Ukraine ralkap pawl lakha a si lai, Tu lio hi Russia lei an thawngpang a vun tha than ngai i, Afghan ralkap pawl lakha kha US nih a tum piak hna i, natein ralkap bawi pawl kutah tangka tampi a lut i, ralkap pawl sin ah lakha lak ding mi zong thatein aphan tawn lo kha.\nAfghan ram ah afghan ralkap pawl nih thatein lakha an lak kho lo lio ah ralbawi pawl hna\ncu an duh in thil an cawk in suilenung in an um lio ah ralkap a tuantak tak mi cu thatein\nlakha pek lo in an rak um kha. Ukraine hi Europe ram ah a corrupt bik 2 nak( Russia hi 1 nak) an si i, a tu zong hi an body armour le an meithal hna cu black market ah an zuar thluamah cang ti thawngpang thei ding mi a vun chuak than hoi cang i, Mah bantuk in US nih Ukraine tangka tamtuk in a bawmhmi nihin Ukraine caah thil tha a chuah pi lai maw ti cu expert pawl lungreithei ngai mi a si. Cre-RTK\nKawlram thawngpang…..Sagaing ramṭhen, Depyeyin peng, Tayetdaw khua SAC ralkap nih\nan duah mi inn kang lak ah Mithi ruak 40 char a si, tiah Ye-Oo PDF nih an chim.\nMay 19 zaanlei sml 5:00 hrawng ah Ye-Oo pengkomh, Depyeyin peng nichuahlei ah rallam sial mi SAC ralkap le ShweBo PDF, YeeOo PDF, Depyeyin PDF hna cu Depyeyin peng Tayetdaw khua pawng ah an i kap i, cu an i kah hnu ah Tayetdaw khua cu SAC ralkap nih an khangh. “Kahdohnak cu suimilam pakhat chung hrawng a rau, Bomb kan hmanhnak hmun an phanh bak ah bomb kan puah, Cu hnu ah kaphnih\nkahdohnak cu a chuak i SAC ralkap a thi mi an tam, Kannih lei kan him, SAC ralkap kah mi\nhriamngan zong Pawngtha khua ralzam camp ah a tla i minung 11 hliam an tuar, a hmun ah a thi mi\nzong an um,” tiah tualchung ralkap pakhat nih Democracy Voice of Burmese (DVB) ah a chim. “Kahdohnak ah a thi mi an ralkap pawl cu SAC ralkap nih Tayetdaw khua inn an khangh pah ah innchung ah an khangh chih hna, An kal hnu in hmunhma zohfelnak kan tuah lio ah a rawk rih lo mi ruak 21 kan hmuh, Minung ruak an si ko lai tiah kan fehter khawh rih lo mi he cun ruak 40 hrawng a si. Ruak 21 kan hmuh mi hna cu\nSa em bantuk in an i em i an hmin dih, SAC ralkap nih an hman mi Caih( Rawl kennak), tidur, Ralkap\ntaisawm le an seal pawl an ruak lak ah kan hmuh caah SAC ralkap ruak an si ko,” tiah a chim chap.\n=Yuangan Peng Ah Pyusawhti Hruaitu 2 SAC Ralkap Nih An Kahthah Hna: Shan ram chaklei Yuangan peng Minpalawng khua ah pyusawhti hruaitu 2 cu SAC ralkap nih an kahthah hna, tiah tualchung mi nih an chim. Kahthah a tong mi hna cu pyusawhti hruaitu U Kyaw Thein le U Khin Maung Thein an si i, a luancia May 15 ah kahthah an rak si.\n“Kahthah a tong mi pahnih hna cu SAC ralkap vengtu an si i, rian fialmi an tlamtlinh khawh lo\ncaah thah an tonnak hi a si,” tiah min langhter lo tualchung mi pakhat nih a chim. SAC ralkap hna nih Yuangan pengchung ah minung thazaang chap in khuachung inn hna cu an luhhnawh i, an thilri an chekhlat piak dih hna lengah May 15 ah Nabangyi khua inn 3 le May 16 ah Laykai khua inn khat cu an khangh piak hna. Cre-TCP